The Palmtree Grille, Βόρειο Τσάρλεστον - Κριτικές εστιατορίων - TripAdvisor\nThe Palmtree Grille, Βόρειο Τσάρλεστον\nΝο 64 από 286 Εστιατόρια - Βόρειο Τσάρλεστον\nΈνα κρυφό jem στη Βόρεια Charleston!!!\nΉρθα εδώ πριν από μια παράσταση στο Μπρόντγουεϊ στο PAC. Τι έκπληξη! . Το φαγητό και η εξυπηρέτηση ήταν τέλεια. Εμείς οικοδεσπότης ήταν εξαιρετική. Το βράδυ πήγαμε να μας προσφέρει μια ειδική οίνου με την αγορά δύο πλανόδιων πωλητών. Τι ωραίο δώρο μας πριν από...την εμφάνιση. Θα επιστρέψουμε σύντομα.Περισσότερα\nΟι επιλογές μόνο\nΈφαγα μου τους χθες το βράδυ στην πόλη. Είχα ένα μπάρμπεκιου χοιρινό σάντουιτς που ήταν εντάξει. Δεν ήταν σχεδόν εξίσου καλή με εκείνη που είχα είχε στο Nick & Jim's. Παρήγγειλα με φρούτα και ότι ήταν καλό - υπήρχαν φράουλες και πεπόνι μαζί με ανανά...και ήταν όλα τα νωπά. Ο διακομιστής μου ήταν πολύ ευχάριστο, παρόλο που ήταν εκτός της γυάλινης θυρίδας για πολύ λίγο όταν ήμουν έτοιμος για την επιταγή μου. Συνολικά, ήταν ένα τυπικό ξενοδοχείο café εμπειρία. Τίποτα δεν ήταν κακό, αλλά όχι πολύ εξαιρετικές, είτε.Περισσότερα\nΕξαιρετικό Po αγόρι\nΠραγματικά απόλαυσα τηγανητά μου oyster Po αγόρι με φρούτα. Η εξυπηρέτηση ήταν γρήγορη και ωραία, και η σερβιτόρα μου ήταν πολύ ευγενικό. Η τιμή δεν ήταν φθηνό, αλλά το εστιατόριο βρίσκεται στο λόμπι και τόσο το προσωπικό και ο διευθυντής είναι πολύ ωραίο. Ήταν μια...πολύ απολαυστική εμπειρία φαγητού!Περισσότερα\nΟ σεφ είναι εκπληκτικό.\nΟ σεφ στο Embassy Suites ήταν καταπληκτικό. Ο αστακός roll ήταν μία από τις καλύτερες που είχα και το τυρί πιμέντα ήταν μια τεράστια επιτυχία με τον σύζυγό μου και ο ίδιος πιμέντα τυρί θιασώτη.\nΤο εστιατόριο βρίσκεται στο Embassy Suites και είναι εξαιρετικά καλό. Το προσωπικό και η εξυπηρέτηση είναι εξαιρετική. Το συνιστώ ανεπιφύλακτα.\nΟ σεφ ξέρει πώς να μαγειρέψουν τέλεια μπριζόλα!\nΈχει ένα περιορισμένο μενού. Παρήγγειλα το 12oz τον μυν ribeye με πατάτες. Εύχομαι να υπήρχαν επιλογές για τις πλευρές. Σαλάτες είναι τεράστιο!\nΒρίσκεται ακριβώς δίπλα στο Hotel - καλό φαγητό!\nΒρισκόταν στο ξενοδοχείο. Ήμασταν εκεί για μια συναυλία και δεν θέλετε να περιπλανηθείτε ψάχνοντας για ένα μέρος για να φάτε έτσι ήταν μια τέλεια επιλογή για εμάς. Καλό φαγητό και εξυπηρέτηση.\nΉμουν φιλοξενούμενος στο Embassy Suites για 5 ημέρες. Αυτό ήταν ένα επαγγελματικό ταξίδι και τη γρίλια Palmtree ήταν μια καλή επιλογή για τη διεξαγωγή ένα επαγγελματικό γεύμα. Το μενού είχε καλή επιλογή και οι τιμές λογικές. Τα φασόλια και λουκάνικα σούπα ήταν πολύ καλή καθώς...ήταν όλες τους τις επιλογές μπουφέ με σαλάτες.Περισσότερα\nΤο καλύτερο ψάρι και χοιρινά παϊδάκια\nΕστιατόρια του ξενοδοχείου είναι συνήθως είναι μέτριο στην καλύτερη περίπτωση, αλλά αυτό είχε μερικά από τα καλύτερα πιάτα. Αν και σε κοντινή απόσταση με τα πόδια από εστιατόρια, εγώ φάγαμε στο ξενοδοχείο όλες τις 4 ημέρες.\nΛάβετε γρήγορα απαντήσεις από το προσωπικό του The Palmtree Grille και από προηγούμενους επισκέπτες.\nΔιεύθυνση: 5055 International Blvd, Βόρειο Τσάρλεστον, SC 29418-5963\nΑριθμός τηλεφώνου: +1 843-747-1882


Τα λαχεία -από τον Νίκο Αραπάκη\nΑπό Νίκος Αραπάκης on\t 09/06/2015 Etc\nΗ Βασιλική σήκωσε το κεφάλι και κοίταξε το νεαρό αστυνομικό. Έμεινε για λίγο ακίνητη κι ύστερα ψέλλισε ένα «ναι». Ο αστυνομικός σημείωσε κάτι στο μπλοκ που κρατούσε στα χέρια του και ρώτησε ξανά.\nΗ Βασιλική αυτή τη φορά δεν αντέδρασε. Σαν να μην άκουσε. Πώς να του εξηγήσει; Τι θα πει συγγενής; Η δικιά τους η σχέση ήταν πάνω από συγγένειες, δεσμούς αίματος και διάφορα τέτοια. Κι ας ήταν μόνο γείτονες.\nΑπ’ το στόμα της βγήκε ένα ξεψυχισμένο «όχι».\nΟ αστυνομικός, μολονότι αντιλήφθηκε τη δυσφορία της, συνέχισε να ρωτά. Η Βασιλική απαντούσε με κόπο και μονολεκτικά. Μαρτύριο της φαίνονταν οι ερωτήσεις του. Όχι ότι την έφερναν σε δύσκολη θέση, αλλά τούτη την ώρα ήθελε να είναι μόνη της. Μόνοι τους, για την ακρίβεια. Αυτή κι ο Παντελής. Να καθίσει πλάι του στο κρεβάτι, να πουν τα δικά τους. Όπως έκαναν χρόνια και χρόνια.\nΠαρακάλεσε τον αστυνομικό να σταματήσει για λίγο τις ερωτήσεις και κάθισε πλάι του· όπως τον άφησε την προηγούμενη νύχτα. Μόνο που τότε ανάσαινε ακόμη… Άπλωσε το χέρι και τον χάιδεψε στο μέτωπο: «αδικία, Παντελή», ψέλλισε, ενώ από τα μάτια της κυλούσαν δάκρυα. «Μ’ άφησες μόνη καταμεσής μιας χώρας άγνωστης. Πού ξέρω εγώ από Αργεντινές; Πού θα πάω τώρα; Τι θα κάνω;».\nΜε την άκρη του ματιού της διέκρινε τον νεαρό αστυνομικό να την κοιτάζει. Ντράπηκε. Δεν ήθελε να την περάσει για σαλή. Πώς να του εξηγήσει πως χθες το βράδυ είχαν ξεκινήσει ένα ταξίδι στην Αργεντινή; Όχι, δεν θα καταλάβαινε. Όπως δεν θα καταλάβαινε κανείς.\nΈκλεισε τα μάτια κι έφερε στο νου της τη χθεσινή τους συνάντηση. Καθισμένοι στο τραπέζι, αντικριστά. Μπροστά τους δυο μικρά ποτήρια, μια καράφα με κόκκινο κρασί, ένα πιάτο με ντομάτα, τυρί και λουκάνικο. Κι ένα πιρούνι βαλμένο στη μέση· τη μια το έπαιρνε ο Παντελής την άλλη η Βασιλική. Ο Παντελής είχε κέφια. Κέφια και μια ζωντάνια πρωτόγνωρη. Για πότε πέρασαν το Μπουένος Άιρες και κατέληξαν στα υψίπεδα του Γκραν Τσάκο δεν κατάλαβε. Βιαζόταν ο Παντελής. Του έλεγε να κάνει λίγο κράτει, να προλάβει να δει και κάτι. Τίποτα αυτός, βιαζόταν να της δείξει την Παταγονία. «Πεδιάδες και γελάδες έχουμε κι εμείς», της έλεγε και χαμογελούσε πλατιά. Όχι, δεν τις έλεγε πεδιάδες, κάπως αλλιώς τις είπε… Α, ναι, Πάμπας, έτσι τις λένε τις πεδιάδες στην Αργεντινή.\nΔέκα χρόνια μπαρκαρισμένος ο Παντελής πρόλαβε και γύρισε όλο τον κόσμο. Αμερική, Ιαπωνία, Αυστραλία, Αφρική. Ελάχιστα τα μέρη που δεν πήγε. Κι είχε μια μνήμη φωτογραφική. Τις περιέγραφε τις γκέισες με τέτοια λεπτομέρεια που η Βασιλική νόμιζε ότι τις έχει μπροστά του και τις βλέπει. Έτσι το μαλλί, τέτοιο χρώμα το κιμονό, από το τάδε ξύλο φτιαγμένα τα παπούτσια τους. Η μεγάλη του αδυναμία όμως ήταν οι αραπάδες –έτσι τους έλεγε. «Θεριό, Βασιλική. Δυο μέτρα μπόι και τα μπράτσα του τρεις φορές τα δικά μου. Και να ‘ταν μόνο αυτό… Απ’ τη μέση και πάνω θεριό, απ’ τη μέση και κάτω θαύμα της φύσης», κι έβαζε τα γέλια που η Βασιλική ντρεπόταν και κατέβαζε το κεφάλι.\nΌχι, δεν ήταν αθυρόστομος. Ανθρωπάκι του θεού. Ήσυχος, ευγενής, μια ζωή να περνάει απαρατήρητος. Τέτοια ήταν η φτιάξη του. Όχι τώρα, ανέκαθεν. Και έντιμος μέχρι αηδίας. Δίφραγκο να έβρισκε στο δρόμο, αντί να το βάλει στην τσέπη έψαχνε να βρει ποιος το έχει χάσει. Πολλοί, βέβαια, τον χαρακτήριζαν μονόχνωτο και αντικοινωνικό. Τον αδικούσαν. Του άρεσε η παρέα, αλλά ήταν εκλεκτικός, δεν ταίριαζε με όλους. Καλημέρα έλεγε με πολλούς, με κάποιους έλεγε και κάτι παραπάνω. Αλλά πραγματικό φίλο είχε μόνο τον Θανάση, το μακαρίτη τον άντρα της. Αυτός τον έβαλε στην ιχθυόσκαλα. Τότε που ξεμπαρκάρισε για τα μάτια της προκομμένης. Κι αυτό δεν το ξέχασε ποτέ του. Κι ο Θανάσης, που ήταν πλακατζής από τα γεννοφάσκια του, όλο τον πείραζε: «ρε Παντελή, και διευθυντή σε τράπεζα να σε είχα διορίσει τέτοια υποχρέωση δεν θα μου είχες».\nΟ Παντελής δεν άλλαζε γνώμη. Ό,τι κι αν του ’λεγε ο Θανάσης, αισθανόταν απέραντα υποχρεωμένος. Όχι γιατί του βρήκε την καλύτερη δουλειά του κόσμου, αλλά γιατί τον βόηθησε να σταθεί στα πόδια του. Εκείνη ήταν η χειρότερη περίοδος της ζωής του. Άφραγκος και μόνος, να παλεύει με τη συνείδησή του, να ψάχνει να βρει πού έφταιξε και τον εγκατέλειψε. Ώρες, μέρες, χρόνια να σκέφτεται τα ίδια και τα ίδια. Κι όλο να καταλήγει στο συμπέρασμα πως αν είχε κάνει το ένα ή το άλλο, δεν θα την είχε χάσει. Χίλιες φορές του εξήγησαν τόσο ο Θανάσης όσο και η Βασιλική ότι δεν ήταν δικό του το φταίξιμο. Στάθηκε άτυχος στην επιλογή. Η γυναίκα αυτή δεν ήταν για σπίτι.\nΔεν κατάφεραν ποτέ να τον πείσουν. Ήταν βέβαιη γι’ αυτό η Βασιλική. Κι ας ισχυριζόταν το αντίθετο. Κατά βάθος, την ευθύνη του χωρισμού την είχε χρεώσει στον εαυτό του. Κι αυτό τη φούρκιζε τη Βασιλική. Δεν φτάνει που του έφαγε μέχρι και την τελευταία πεντάρα, που τον εγκατέλειψε χωρίς να του πει το παραμικρό, τον είχε φορτώσει και με ενοχές. Άτιμη γυναίκα. Για τα λούσα και το χρήμα πουλούσε την ψυχή της στο διάβολο. Απ’ την άλλη, τον καταλάβαινε όμως. Ωραία γυναίκα. Πειρασμός για όλους τους άντρες. Κορμί λαμπάδα, μέση δαχτυλίδι κι ένα βυζί πέτρα. Και το χειρότερο ήταν που το γνώριζε. Όλο σκέρτσο και νάζι, δεν υπήρχε σερνικό που να μην το είχε κολάσει. Λίγο πριν τα χωρίσματα δε, αν έβλεπε κανέναν παραλή, έτοιμη ήταν να κατεβάσει το βρακί.\n«Πουτάνα με τα όλα της, Θε μου, σχώραμε», μουρμούρισε η Βασιλική και σταυροκοπήθηκε.\n-Υπάρχει συγγενής για να ειδοποιήσουμε; Την έβγαλε από τις σκέψεις της ο αστυνομικός.\n-Υπάρχει μια ανιψιά, αλλά δεν είχαν επαφές. Ένα τηλέφωνο το χρόνο κι αν…\nΤου έδωσε τον αριθμό κι έμεινε να κοιτάζει το λαχείο που ήταν ακουμπημένο στο κομοδίνο. Το πήρε στα χέρια της κι έμεινε να το εξετάζει: «Λαϊκό λαχείο, 12η κλήρωση, αριθμός… σειρά…».\nΤο γύρισε από την άλλη πλευρά όπου με μεγάλα, κεφαλαία γράμματα ήταν γραμμένη η λέξη «ΑΡΓΕΝΤΙΝΗ». Μεμιάς την πήραν πάλι τα κλάματα. Τούτο ήταν το πρώτο ταξίδι τους που έμεινε στη μέση. Και το τελευταίο τους. Χωρίς αυτόν δεν ήθελε να ταξιδέψει ξανά.\nΈφερε το λαχείο στο στήθος της κι έκλεισε τα μάτια της. Πάσχισε να φέρει στο νου της τα όσα της περιέγραφε χθες το βράδυ. Τίποτα, κενό, λες και κάτι διέγραψε από τη μνήμη της τα πάντα: τη φωνή του, τις κινήσεις των χεριών του, τις γκριμάτσες του κάθε που εκστασιαζόταν ή προβληματιζόταν από αυτά που συναντούσαν. Άδειο το μυαλό της, τόσες αναμνήσεις, τόσα ταξίδια, τόσα ευχάριστα συναισθήματα είχαν εξαφανιστεί. Ένα μαύρο πέπλο τα είχε αντικαταστήσει όλα.\nΈπιασε το δεξί του χέρι, αυτό που βρισκόταν έξω από τα σκεπάσματα. Παγωμένο. Τι κρίμα, τόσα χρόνια, που ήταν ζεστό, δεν κατάφερε να το πιάσει παρά ελάχιστες φορές. Μόνο στην κηδεία τού Θανάση τον θυμάται να της κρατάει το χέρι. Κι αυτό όταν έμειναν μόνοι τους, στο σπίτι· δεν ήθελε, της είπε μετά από μέρες, να δίνουν λαβή για σχόλια. Αυτό τους έφαγε, ο κόσμος, τι θα πει ο κόσμος. Και για να μην πει ο κόσμος, καταδίκασαν τους εαυτούς τους σ’ αυτό το αέναο μαρτύριο: να αγαπιούνται, να θέλουν ο ένας τον άλλον σαν τρελοί, αλλά να μην τολμούν να το ομολογήσουν. Η ίδια δεν άντεξε κάποιες φορές και του το είπε. Του είπε ότι τον θέλει, τον αγαπά. Είδε που τον έφερνε σε δύσκολη θέση και σταμάτησε. Ντρεπόταν, αλλά τα συναισθήματά της δεν άλλαξαν στιγμή. Σαράντα χρόνια τον γνώριζε, τα μισά και βάλε τον αγαπούσε σαν τρελή. Κι αυτός την αγαπούσε. Ένα βράδυ, που τα έπιναν οι δυο τους κι έκαναν ένα από τα συνηθισμένα ταξίδια τους, της το είπε στα ίσια. Τη θέλει, τη σκέφτεται συνεχώς, στον ύπνο και στον ξύπνο. Αλλά ο Θανάσης δεν ήταν φίλος του, ήταν αδερφός· ατιμία να του πάρει τη γυναίκα.\nΑπό τη μια, επειδή νόμιζε ότι ποτέ δεν ξεπέρασε το χωρισμό με τη λεγάμενη, χάρηκε. Από την άλλη όμως, κατάλαβε ότι δεν υπάρχει ελπίδα. Πέντε χρόνια πεθαμένος ο Θανάσης όταν της το είπε.\nΣτην αρχή το πάλεψε, προσπάθησε να του δώσει να καταλάβει ότι ο Θανάσης έφυγε για πάντα. Κι είναι λάθος να καταστρέψουν τις ζωές τους γιατί θα προσβληθεί ο μακαρίτης. Τίποτα ο Παντελής, ανένδοτος. Τον είδε στον ύπνο του, της είπε. Κι ήταν αγριεμένος. Δεν μπορούσε να πιστέψει ότι ο καλύτερος φίλος του θα έκανε τέτοια ατιμία και θα του έπαιρνε τη γυναίκα.\nΤα παράτησε. Δεν είχε νόημα. Ο Παντελής, όσο περνούσαν τα χρόνια, έμαθε να ζει περισσότερο με τη φαντασία. Ό,τι γινόταν μέσα στο κεφάλι του είχε μεγαλύτερη σημασία απ’ αυτά που συνέβαιναν στην πραγματική ζωή. Τον ακολούθησε κι αυτή. Έμαθε να τρώει φακές και να νομίζει ότι τρώει κρέας, να κάνει κρύο και να ζεσταίνεται, να κάθεται στην πλαστική καρέκλα της αυλής και να νομίζει ότι, αντί για το απέναντι χαμόσπιτο, βλέπει τον ινδικό ωκεανό.\nΜόνο που το σώμα της δεν κατάφερε ποτέ να το τιθασεύσει. Ακόμη και τώρα, που πάτησε τα εβδομήντα, τη βασανίζει. Κοιμάται κι ονειρεύεται τα χέρια του να τη χαϊδεύουν, να τη φιλάει στο λαιμό και να της μένει η κοκκινίλα από το μουστάκι του, να νιώθει την πικρίλα του τσιγάρου στην ανάσα του. Τόσα χρόνια και δεν κατάφερε να πείσει το κορμί της να μην τον σκέφτεται. Κι ανάθεμα αν θα τα καταφέρει ποτέ…\n-Συγγνώμη, αλλά ήρθε το ασθενοφόρο. Θα πρέπει να τον πάρουν, την έβγαλε πάλι από τις σκέψεις της ο νεαρός αστυνομικός.\nΣηκώθηκε, σκούπισε τα μάτια της κι άνοιξε το συρτάρι του κομοδίνου. Έμεινε για λίγο ακίνητη κοιτώντας το, κι ύστερα με μια απότομη κίνηση το έβγαλε έξω και το άδειασε επάνω στο τραπέζι, γεμίζοντάς το με εκατοντάδες λαχεία.\n-Αυτά θα τα πάρω, έκανε αποφασισμένη.\n-Με φέρνετε σε δύσκολη θέση, απάντησε ο αστυνομικός. Το σπίτι πρέπει να σφραγιστεί και τα αντικείμενα…\nΤον διέκοψε απότομα, πιάνοντας μια χούφτα με λαχεία και φέρνοντάς τα πλάι στο πρόσωπό του.\n-Λαχεία είναι, αγόρι μου. Παλιά λαχεία. Δεν έχουν καμία αξία. Για τους άλλους, για μένα, όμως, έχουν τεράστια. Είναι η κοινή μας ζωή, όλα όσα ζήσαμε είναι γραμμένα πάνω τους, κι αφού γύρισε μερικά λαχεία από την ανάποδη του τα έδειξε.\nΟ αστυνομικός έδειξε έκπληκτος. Πίσω από κάθε λαχείο ήταν γραμμένη μια χώρα: Καναδάς, Κίνα, Ρωσία, Νότιος Αφρική… Η Βασιλική θέλησε να του εξηγήσει:\n-Όλοι παίζουν λαχεία για να κερδίσουν. Εμείς τα παίζαμε για να ταξιδεύουμε. Ποτέ δεν είδαμε αν κερδίζουν. Ή μάλλον όχι, στην αρχή κοιτούσα. Εγώ, ο Παντελής δεν ενδιαφέρθηκε ποτέ. Τ’ αγόραζε, έγραφε πίσω τους έναν προορισμό, και το βράδυ που βρισκόμασταν με ταξίδευε εκεί. Δεν περίμενε να κερδίσει. Όλα τα λαχεία ήταν κερδισμένα… Κάθε λαχείο και ένα ταξίδι, ένα λούσο, μια απόδραση από τα στενάχωρα και ανθρώπινα. Μια σταλιά τούτος ο τόπος, πώς να χωρέσει δυο ανθρώπους π’ αγαπιούνται;\nΕνώ ο νεαρός αστυνομικός την κοιτούσε αποσβολωμένος, η Βασιλική μάζεψε τα λαχεία προσεκτικά, τα έβαλε σε μια νάιλον σακούλα και βγήκε έξω.\nΚοίταξε για μια στιγμή τους τραυματιοφορείς, που προσπαθούσαν να φορτώσουν το πτώμα στο ασθενοφόρο, και χώθηκε στο σπίτι της. Αφού καινούργια ταξίδια δεν προβλέπονταν, θα προσπαθούσε να θυμηθεί κάποιο από τα πολλά παλιά. Κι αν τώρα η μνήμη της είναι θολωμένη από την απώλεια, θα τα καταφέρει αργότερα. Κι αν όχι, αν χωρίς αυτόν δεν μπορεί να ταξιδέψει, θα το κάνει όταν τον ανταμώσει ξανά. Γιατί ’ταν σίγουρη πως σύντομα θα βρίσκονταν πάλι μαζί…\nPingback: Τα λαχεία… « απέραντο γαλάζιο


Βουδαπέστη - Royalty Escapes Travel Agency\nΔίκαια την ονόμαζαν παλιά «Παρίσι της Ανατολικής Ευρώπης»\nΔιεθνές Αεροδρόμιο Αθήνας Ελευθέριος Βενιζέλος\nΣυγκέντρωση στο αεροδρόμιο Ε. Βενιζέλος και πτήση για την όμορφη πόλη της Βουδαπέστης. Άφιξη στην πρωτεύουσα των Μαγυάρων και ξεκινάμε την ξενάγησή μας από την Πέστη, με τη μεγάλη πλατεία των Ηρώων, όπου «φιλοξενεί» τα αγάλματα βασιλιάδων και σημαντικών προσωπικοτήτων της χώρας και στο κέντρο της οποίας δεσπόζει το άγαλμα του Αρχάγγελου Γαβριήλ. Εν συνεχεία, θα επισκεφθείτε τον Καθεδρικό Ναό του Αγ. Στεφάνου, τη μεγαλύτερη εκκλησία της Ουγγαρίας. Θα σας εντυπωσιάσει η εσωτερική διακόσμηση καθώς και το παρεκκλήσι του ναού, όπου υπάρχει διατηρημένο το δεξί χέρι του Αγίου. Επόμενος σταθμός το Κοινοβούλιο. Πρόκειται ίσως για το πιο εντυπωσιακό κτίριο της πόλης. Έπειτα θα κατευθυνθείτε κατά μήκους του Δούναβη όπου θα θαυμάσετε τις όμορφες γέφυρες και θα φτάσετε στην πλευρά της Βούδας. Θα θαυμάσετε το Κάστρο, τον Πύργο των Ψαράδων και τον Ιστορικό Ναό του Αγ. Ματθαίου, που δεσπόζει στο Βόρειο τμήμα της συνο1ικίας του Κάστρου. Επόμενος σταθμός, ο Λόφος του Γκέλλερτ και η Ακρόπολη «Citadella» με το άγαλμα της Ελευθερίας και την συγκλονιστική θέα της Βούδας & της Πέστης. Στη συνέχεια θα καταλήξουμε στο Κοινοβούλιο, όπου θα πραγματοποιήσουμε εσωτερική ξενάγηση, για να γνωρίσουμε μαζί με τον ελληνόφωνο ξεναγό μας τον πλούσιο εσωτερικό του διάκοσμο, την Αγία Κορώνα, το Σκήπτρο της Ουγγαρίας, το Σπαθί του Αγίου Στεφάνου και το Χρυσό Μήλο της Εξουσίας. Μεταφορά στο ξενοδοχείο και υπόλοιπο της ημέρας ελεύθερο.\n2η ημέρα: Βουδαπέστη (Περιπατητική ξενάγηση στη Σκεπαστή Αγορά & στον πεζόδρομο Vaci Utca)\nΠρόγευμα. Αναχώρηση για την όμορφη διαδρομή στην Καμπή του Δούναβη. Πρώτος σταθμός το χωριό των καλλιτεχνών, ο Αγ. Ανδρέας, με τα γραφικά σοκάκια και τα όμορφα τουριστικά καταστήματα. Συνεχίζουμε για το Βίσσεγκραντ, το πιο ιστορικό αξιοθέατο της μαγευτικής Καμπής του Δούναβη. Από το άλλοτε λαμπρό και φημισμένο βασιλικό ανάκτορο, σώζονται μόνο λίγα ερείπια, όμως αναστηλώθηκε η επίσημη αυλή υποδοχής αναγεννησιακού ρυθμού, βάσει των αρχικών σχεδίων. Στη συνέχεια θα γευματίσουμε (προαιρετικά) στο αναγεννησιακό εστιατόριο Renaissance. Ακολουθεί η επίσκεψη στην πρώτη πρωτεύουσα της Ουγγαρίας, το Έστεργκομ. Θα διασχίσουμε τη γέφυρα που ενώνει τις δύο χώρες του Δούναβη, την Ουγγαρία με την Σλοβακία, για να περάσουμε στην πόλη Στούροβο της Σλοβακίας από όπου θα απολαύσουμε τη θέα του διάσημου ποταμού και του επιβλητικού ναού του Αγίου Στεφάνου. Επιστροφή στη Βουδαπέστη.\nΜετά το πρόγευμα θα μεταφερθούμε στο αεροδρόμιο για την πτήση μας στην Αθήνα.\nΚατεβάστε το Αναλυτικό Πρόγραμμα της εκδρομής " Βουδαπέστη" σε αρχείο .PDF (κάντε κλίκ στο εικονίδιο και περιμένετε να δημιουργηθεί το αρχείο για να ανοίξει το "παράθυρο" να το κατεβάσετε)\nΣημεία Ενδιαφέροντος και Επίσκεψης στην Ουγγαρία\n1 βαλίτσα μέχρι 23 κιλά & μια χειραποσκευή μέχρι 8 κιλά\n3,4διαν/σεις στο Mercure Korona 4* sup με πρωινό σε μπουφέ\nΞενάγηση Βούδας & Πέστης\nΠεριπατητική ξενάγηση στη σκεπαστή αγορά και τον κεντρικό πεζόδρομο\nΞενάγηση στο Κοινοβούλιο (εσωτερικά)\nΑσφάλεια αστικής ευθύνης / Ενημερωτικά έντυπα\nTo 5ήμερο πρόγραμμα περιλαμβάνει μια επιπλέον ελεύθερη μέρα.


Πρόταση της DCNS για το βραζιλιάνικο αεροπλανοφόρο – Προέλαση\nΗ πρόταση PA2 της DCNS για το μελλοντικό αεροπλανοφόρο της Βραζιλίας. (Πηγή: shephardmedia)\nΜοντέλο αεροπλανοφόρου με εκτόπισμα 60000 τόνων και μήκους 285 μέτρων παρουσιάστηκε από την εταιρεία DCNS στην έκθεση LAAD στο Ρίο ντε Τζανέιρο.\nΣύμφωνα με την ιστοσελίδα Shephard, o διευθυντής πλοίων επιφανείας της DCNS, Eric Perrot, δήλωσε πως το Πολεμικό Ναυτικό της Βραζιλίας μελετά να αποκτήσει ένα ή δύο αεροπλανοφόρα ώστε να αντικαταστήσει το υπάρχων αεροπλανοφόρο.\nΤο 2012 το βραζιλιάνικο ΠΝ εξέδωσε Αίτημα Προσφοράς (RfP) για τις προδιαγραφές του αεροπλανοφόρου και ο Perrot είπε πως η DCNS μαζί με άλλες εταιρείες έχουν ανταποκριθεί με το σχέδιο PA2.\nTo ΠΝ της Βραζιλίας χρησιμοποιεί τα αεροσκάφη F-4 Skyhawk, τα οποία έχουν εκσυγχρονιστεί από την Embraer, αλλά μακροπρόθεσμα πρόκειται να αντικατασταθούν.\nΩστόσο, δεν αναμένεται να επιλεχθεί αντικαταστάτης μέχρι η Πολεμική Αεροπορία της Βραζιλίας να επιλέξει το νέας γενιάς μαχητικό υπό το πρόγραμμα FX-2. Οι τρεις επιλογές για το FX-2 είναι το F-18, το Ραφάλ και το Γκρίπεν.


Hellenic Volleyball League - Ολυμπιακός: Για τη νίκη κόντρα στον Παναθηναϊκό\nΟλυμπιακός: Για τη νίκη κόντρα στον Παναθηναϊκό\nΜετά το νικηφόρο πέρασμα με 3-0 σετ, από την έδρα του ΠΑΟΚ στην Πυλαία το πρόγραμμα της ομάδας βόλεϊ Ανδρών του Ολυμπιακού περιλαμβάνει μια ακόμα καθοριστική αναμέτρηση.\nΟι Πειραιώτες αντιμετωπίζουν την Πέμπτη (4/2) στις 20:00 τον Παναθηναϊκό στο Κλειστό Γυμναστήριο Ρέντη «Μ. Μερκούρη» με μοναδικό στόχο την 4η διαδοχική νίκη στο πρωτάθλημα. H αναμέτρηση της 7ης αγωνιστικής της Volley League, θα μεταδοθεί σε απευθείας τηλεοπτική μετάδοση από την ΕΡΤ 3.\nΟ προπονητής του Ολυμπιακού, Δημήτρης Καζάζης ενόψει της αναμέτρησης με τον Παναθηναϊκό ανέφερε στο olympiacossfp.gr τα εξής: «Ένα ιδιαίτερο παιχνίδι με μεγάλο βαθμολογικό ενδιαφέρον και αγώνας γοήτρου απέναντι στον Παναθηναϊκό, ο οποίος είναι η πιο συνθέτη ομάδα που θα αντιμετωπίσουμε στη φετινή περίοδο. Ο αγώνας αυτός απαιτεί μεγάλη συγκέντρωση, υπομονή και αποφασιστικότητα. Εμείς θέλουμε να συνεχίσουμε να είμαστε σε κάθε αγώνα και καλύτεροι και θα δώσουμε τον καλύτερο μας εαυτό για αυτό το παιχνίδι. Μακάρι να είχαμε και την βοήθεια του κόσμου μας κάτι που θα μας έδινε μεγάλη ώθηση. Στόχος είναι η νίκη για την ομάδα μου».\nΟ Γερμανός ακραίος του Θρύλου, Κρίστιαν Φρομ δήλωσε: «Οπωσδήποτε κοιτάμε μπροστά για να παίξουμε το παιχνίδι της Πέμπτης επειδή είναι ένα ξεχωριστό παιχνίδι για το σύλλογο και επίσης πολύ σημαντικό για να πραγματοποιήσουμε ένα ακόμα βήμα όσον αφορά το πρωτάθλημα. Ακόμα και αν αυτό το ντέρμπι δεν θα είναι το ίδιο με τα προηγούμενα χρόνια, με λιγότερη «καυτή» ατμόσφαιρα επειδή θα διεξαχθεί χωρίς φιλάθλους, εμείς οφείλουμε να παίξουμε το καλύτερο βόλεϊ, να κερδίσουμε και να κατακτήσουμε τους σημαντικούς βαθμούς».\nΑπό το Γραφείο Τύπου Ολυμπιακός Σ.Φ.Π. / olympiacossfp.gr\nMore in this category: « O Oλυμπιακός ανακοίνωσε την απόκτηση του Δημήτρη Νικολάκη Ο Ολυμπιακός με σούπερ Φρομ νίκησε 3-0 τον Παναθηναϊκό »


Παραλλαγή Omicron: Τι λένε οι επιστήμονες για την αποτελεσματικότητα των εμβολίων - tomanifesto.gr\nΣκληρή απάντηση Γεραπετρίτη σε ΣΥΡΙΖΑ: Επενδύει στον υπόδικο...\nΠαραλλαγή Omicron: Τι λένε οι επιστήμονες για την αποτελεσματικότητα των εμβολίων\nΑπό που μπορεί να προήλθε\nΟ εκπληκτικά υψηλός αριθμός μεταλλάξεων της παραλλαγής Όμικρον του νέου κορωνοϊού ίσως σημαίνει πως προήλθε από ασθενή με HIV, εκτιμά κορυφαίος γερμανός ανοσολόγος. Ο Κάρστεν Βατσλ, γενικός γραμματέας της Γερμανικής Εταιρείας Ανοσολογίας, δήλωσε στο Γερμανικό Πρακτορείο πως θεωρεί πιθανό το σενάριο αυτό. Επικαλέστηκε ευρήματα δημοσιευμένα έπειτα από έρευνες για άλλες περιπτώσεις.\nΟρισμένες από τις μεταλλάξεις είναι γνωστό πως συνδέονται με υψηλότερη μεταδοτικότητα, ωστόσο, πάντα σύμφωνα με τον κ. Βατσλ, δεν είναι σαφές τι αποτέλεσμα θα έχει ο συγκεκριμένος συνδυασμός μεταλλάξεων. Πολλοί ασθενείς με HIV στην Αφρική δεν λαμβάνουν επαρκή θεραπεία, στοιχείο το οποίο εξηγεί το γιατί τα ανοσοποιητικά τους συστήματα είναι τόσο εξασθενημένα, σημείωσε ο γερμανός ανοσολόγος.\nΓια να αποτραπεί η εξάπλωση παραλλαγών τόσο μεταλλαγμένων όσο η Όμικρον, είναι σημαντικό να εντοπίζονται οι ανοσοκατεσταλμένοι και να απομονώνονται μέχρι να μην μπορούν πλέον να τις μεταδώσουν, σημείωσε. «Διότι ακόμα κι αν ο ιός μεταλλάσσεται σε ακραίο βαθμό στον οργανισμό ενός ανθρώπου, αυτό που είναι αληθινά επικίνδυνο είναι η μετάδοση του μεταλλαγμένου πλέον ιού», συμπλήρωσε.\nΑΠΟΤΕΛΕΣΜΑΤΙΚΟΤΗΤΑΕΙΔΗΣΕΙΣΕΙΔΗΣΕΙΣ ΣΗΜΕΡΑΕΜΒΟΛΙΑΚΟΡΩΝΟΪΟΣΝΕΑΠΑΡΑΛΛΑΓΗ ΟΜΙΚΡΟΝ\nΣκληρή απάντηση Γεραπετρίτη σε ΣΥΡΙΖΑ: Επενδύει στον υπόδικο Φουρθιώτη- “Ουδέποτε τον έχω δει ούτε τον γνωρίζω εξ όψεως”


Ευτυχισμένος για τη μεγάλη νίκη του Ολυμπιακού εμφανίστηκε στις δηλώσεις του μετά το παιχνίδι ο Ιμπραΐμ Αφελάι ο οποίος έμεινε εντυπωσιασμένος με τους οπαδούς και δήλωσε πως ήρθε σε μεγάλη ομάδα.\nΟ Ολλανδός μεσοεπιθετικός που πέτυχε το 2ο γκολ του Ολυμπιακού στη νίκη του με 3-2 κόντρα στην Ατλέτικο, μίλησε μετά το τέλος του ματς στη Nova, χαρακτηρίζοντας ονειρικό το αποτέλεσμα απέναντι στους «ροχιμπλάνκος».\nΟ ίδιος αναφέρθηκε με τα καλύτερα λόγια για τον κόσμο τονίζοντας πως έχει έρθει σε μια μεγάλη ομάδα.\n«Ακόμη κι αν θεωρήσουμε ότι η Ατλέτικο Μαδρίτης είναι καλύτερη ομάδα από εμάς, σήμερα ήμασταν εμείς καλύτεροι και φτάσαμε σε ένα ονειρικό αποτέλεσμα. Το ματς ήταν απίθανο το κοινό δεν σταμάτησε ούτε δευτερόλεπτο να είναι δίπλα μας από το ξεκίνημα μέχρι το τέλος, ακόμη και στο ζέσταμα. Αν κρίνουμε από τη σημερινή εμφάνιση σε συνδυασμό με τον κόσμο μας είμαστε μια ομάδα που δύσκολα μπορεί να τη νικήσει κανείς».\nΓια τη συνέχεια: «Πρέπει να δούμε παιχνίδι με το παιχνίδι δεν έχουμε τη δυνατότητα να κάνουμε κάτι διαφορετικό, θα χαρούμε απόψε όμως έχουμε παιχνίδι πρωταθλήματος σε λίγες μέρες και πρέπει να συγκεντρωθούμε σε αυτό».\nΓια τις πρώτες του εντυπώσεις: «Θα δούμε τι θα γίνει στο τέλος. Είμαι χαρούμενος εδώ, έχουμε καλούς οπαδούς, έχω έρθει σε μεγάλη ομάδα, όλοι μου συμπεριφέρονται άψογα και απολαμβάνω την κάθε στιγμή».


Ο Αντρέ και το ΠΑΣΟΚ πήραν στις εκλογές το 48,06% των ψήφων και έβγαλαν 172 έδρες, σχηματίζοντας αυτοδύναμη κυβέρνηση.\nΗ Νέα Δημοκρατία με τον Ράλλη αρχηγό πήρε 35,88% και 115 έδρες και το Κομμουνιστικό Κόμμα Ελλάδας με 10,93% έβγαλε 13 έδρες. Στις πρώτες ευρωεκλογές, που έγιναν ταυτόχρονα το ΠΑΣΟΚ πήρε 40,12% και 10 έδρες, η Νέα Δημοκρατία 31,34% και 8 έδρες, το Κ.Κ.Ε. 12,84% και 3 έδρες, και το Κ.Κ.Ε. Εσωτερικού 5,30% και μια έδρα, το ΚΟΔΗΣΟ-ΚΑΕ 4,26% και 1 έδρα και το Κόμμα Προοδευτικών του Μαρκεζίνη 1,96% και 1 έδρα.\nΌλα τα γεγονότα της 18ης Οκτωβρίου θα τα βρείτε εδώ ...\nΤο σύνθημα του Αντρέα για "συμφιλίωση" παραμένει ανεκπλήρωτο. Ακόμα σαν τα σκυλιά τρωγόμαστε...\nΠέμ Οκτ 19, 12:10:00 π.μ.


Adrienne Rich | Ευτυχία Παναγιώτου | exwtico\n29 thoughts on “Adrienne Rich”\nAdrienne Rich (1929), A Valediction Forbidding Mourning, The Will to Change (1971)\n21 Ιουνίου, 2008 στο 11:32 μμ\nSexton μου, μη ρωτήσεις γιατί χάθηκα.(Σε περίπτωση\nπου ήθελες να ρωτήσεις..) Είναι ένας χώρος\nσα μυστική σπηλιά, ο χώρος σου. Επίτρεψέ μου τίποτ’ άλλο\nκάποτε, από το να σιμώνω σιωπηλά στη φωτιά του.\n22 Ιουνίου, 2008 στο 11:23 πμ\nΔιάβασα και 4 από τα ποιήματα του Ηλιόδεντρον,\nεκεί βεβαία δεν μπορούσα να σχολιάσω.\nΑλλα θα ρωτήσω και τις 2 ποιήτριες.\nΓιατί τα ποιήματα σας βγάζουνε μαυρίλα ?\nΔεν γράψατε ποτέ κάτι φωτεινό ?\n‘Η μηπως για εσάς, αυτό είναι το φωτεινό ?\nΡωτώ και τις δύο, για να μπορώ να κάνω συγκρίσεις.\n22 Ιουνίου, 2008 στο 1:43 μμ\nΓεια σου xolidoxos.\nΤα ποιήματα είναι πλέον «βορά» στο κάθε μάτι.\nΑπό το είδος του βλέμματος, την εξάσκησή του στα «χρώματα»,\nτην εμπειρία του στην ανάγνωση (και του κάθε «μαύρου» ώστε να\nμπορεί να διακρίνει τις, κάποτε, λεπτές διαφορές των στρωμάτων του)\nεξαρτάται κι η μοίρα των ποιημάτων στον κόσμο του κάθε αναγνώστη.\nΜπορεί βέβαια να πρόκειται όντως για μαύρα -κι άραχλα- ποιήματα\nοπότε καλά κάνει κανείς και τα υπογράφει ως τέτοια.\nΕυχαριστώ που άντεξες να διαβάσεις έστω και 4.\n22 Ιουνίου, 2008 στο 3:48 μμ\nΔεν είναι θέμα αντοχής, αλλά ενδιαφέροντος.\nΌλα τα χρώματα, έχουνε ύπαρξη και λόγο ύπαρξης.\nΕγώ λοιπόν ρώτησα, για πιο λόγο τα χρωματίζεις έτσι.\nΤο χρησιμοποιείς με θετικό σκοπό το μαύρο ή με αρνητικό.\nΣύντομα θα διαβάσω και τα υπόλοιπα, μήπως και βγάλω έτσι άκρη.\nΌσο για το ότι τα ποιήματα είναι «βορά» διαφωνώ.\nΕίναι δική σου επιλογή, να θες να επικοινωνήσεις με κάποιον, μέσω των ποιημάτων σου,\nαλλιώς θα τα είχες κλειδωμένα στο συρτάρι σου.\nΜπορείς και με το μαύρο να ζωγραφίσεις ένα χαμόγελο.\nΤο θέμα είναι εσύ τη γραμμούλα τη κάνεις κυρτή προς τα πάνω ή προς τα κάτω ?\nΣε μένα βγάζουν πάντως ματαιοδοξία.Αυτό δεν σημαίνει οτί είμαι και σωστός.\nΓια έμένα, σωστός είναι αυτός που καταλαβαίνει τον δημιουργό.\nΓι αυτό και ρωτάω εσάς τις ίδιες.\nΣευχαριστώ και για την απάντηση σου.\n22 Ιουνίου, 2008 στο 5:27 μμ\nXolidoxos, το βορά κι εσύ το έβαλες σε εισαγωγικά\nόπως κι εγώ, αν πρόσεξες. Οπότε και βέβαια είναι επιλογή\nμου που τ’ «ανεβάζω» εκεί, στο λιτό μου (κι από επισκέψεις\nπιστεύω) μπλοκάκι. Δεν είναι αυτό που εννοούσα παρά το εξής:\nαφού πια τα ποιήματα δημοσιευτούνε είναι στο «έλεος», στην κρίση,\nστη διάθεση του αναγνώστη.\nΘα μπορούσε να είχες περάσει από κει, να τα διάβαζες και\nνα μην το μάθαινα ποτέ. Όπως και πολλά άλλα που διαβάζεις\nκαι οι δημιουργοί τους ή έχουνε πεθάνει ή σου είναι άγνωστοι.\nΚι όποια ανάλυση του έργου τους έγινε, του ενός κριτικού\nσε πάει από κει του άλλου από δω. Περισσότερη σημασία έχει\nτι νιώθεις εσύ και προτού ακόμα καλά καλά σταλάξουν οι ερμηνείες\nτων εικόνων μέσα σου.\nΑλλά αφού με ρωτάς, θα σου πω ότι εγώ δεν θέλω να ονομάσω\nτις προσπάθειες μου/τα ποιήματά μου, απαισιόδοξα. Σίγουρα κάποτε\nτο μαύρο είναι μαύρο. Ποίημα, βυθισμένο στη σκοτεινή στιγμή που\nτο γέννησε. Δεν είναι όλα έτσι.\nΈξω με φωνάζουν τα παιδιά μου για μια βόλτα. Και πίστεψέ με\nαγαπητέ φίλε, η ωραιότητα της μέρας -και της φωνής των παιδιών μου-\nμε κάνει να θέλω να γράψω τα πιο θλιμμένα ποιήματα…\nΛέει ο ποιητής (αν το θυμάμαι σωστά):\n«Στο χωριό της γλώσσας μου τη Λύπη τη λένε Λάμπουσα».\nΚαι πόσα μπορούνε να γραφτούν γύρω από ένα ποίημα, γύρω από την\nποίηση. Καλώς. Εγώ όμως θα προτιμούσα το ποίημά μου να μιλά όχι εγώ.\nΚι αν δεν «μιλά» ίσως δεν πειράζει και τόσο. Κάτι έδωσε σε μένα όταν το\n22 Ιουνίου, 2008 στο 8:19 μμ\n«Ματαιοδοξία»;.. (τώρα το πρόσεξα..)\nΤι από τα δύο εννοείς άραγε; Ματαιοδοξία,\nαπαισιοδοξία ή και τα δύο;…\n22 Ιουνίου, 2008 στο 8:23 μμ\nΕυτυχία, περνώντας από δω σβήσε σε παρακαλώ το σχόλιο\nπου έκανα στις 5:27.\n22 Ιουνίου, 2008 στο 11:46 μμ\nΤο παρακάτω, μου έφτασε και μου περίσεψε.\n» » Έξω με φωνάζουν τα παιδιά μου για μια βόλτα. Και πίστεψέ με\nμε κάνει να θέλω να γράψω τα πιο θλιμμένα ποιήματα… » »\nΘλιμμένα ποιήματα άλλων δημιουργών, σε κάνουν να σκέφτεσαι όμορφα πράματα?\nΥπήρξε κάτι, που σε έκανε να γράψεις ένα χαρούμενο ποίημα?\nΚατά την εμπειρία σου, υπάρχει πλειονότητα γυναικών που το κάνει αυτό ? ή είσαι περίπτωση ?\nΟ άνθρωπος που έχεις δίπλα σου, έχει καταφέρει να επικοινωνεί μαζί σου, σε αυτό το τομέα?\nΣε έχει καταλάβει? Γιατί αυτό που αισθάνεσαι όμορφα το αποτυπώνεις θλιμμένα ?\nΤέλος, έχει φτάσει στο επίπεδο να μπορεί να σε νιώσει ?\nΚαι τέλος,από που προέρχεται αυτή η σκοτεινή στιγμή? Έχεις εξηγήσει στον εαυτό σου ?\n«Ποίημα, βυθισμένο στη σκοτεινή στιγμή που το γέννησε»\nΑισθανόμενη κάτι όμορφο, τι είναι αυτό που γεννά μέσα σου τη σκοτεινή στιγμή ?\nΣ’ ευχαριστώ εκ των προτέρων, για όσα θες και για όσα δεν θες να απαντήσεις. :)\n23 Ιουνίου, 2008 στο 12:02 πμ\nΑν δεν εξηγείς και εσύ μαζί με το ποίημά σου,\nκαθένας θα βγάζει για συμπέρασμα, το μακρύ του και το κοντό του.\nΚαλό είναι να εξηγούμε σε όσους θέλουν να μάθουν.\nΈτσι βλέπουνε με πιο ανοιχτό μάτι τη ζωή.\nΓιατί δεν ξέρουν 10 απόψεις, αλλά 310.\nΕγώ εκτός από τον εαυτό μου, μαρέσει να μαθαίνω και για τους άλλους.\nΓια το μέσα τους.\nΔεν μου φτάνει κάποιος να κάνει μια πράξη, και να βγάλω τη δική μου ιστορία.\nΙστορίες μπορώ να βγάλω πολλές.\nΘέλω να μάθω τη δική του προσωπική ιστορία.\nΤώρα αν εσύ θες, να μπορεί να σε καταλάβει ο άλλος, χωρίς να του εξηγήσεις τίποτα.\nΩραίο ακούγεται, αλλά το βλέπω λίγο σπάνιο.\nΚαλό δεν είναι να μαθαίνουμε ο ένας για το μέσα του άλλου ?\nΠρος τι, τόση μανία να κρυφτούμε και να μείνουμε ανεξερεύνητοι ?\nΓια μένα, ίσως το μεγαλύτερο κακό, στις ανθρώπινες σχέσεις.\nfreddo capou-chino said:\n23 Ιουνίου, 2008 στο 8:47 πμ\nΔεν μπορώ να καταλάβω. Η κοπέλα μετέφρασε ένα ωραίο – και, αν μη τι άλλο, ειλικρινές: ό,τι κι αν σημαίνει ειλικρίνεια στην ποίηση. Κι εσείς σχολιάζετε εντελώς μη υπαρκτά -κατά την κρίση μου- πράγματα. Δε θα πω άλλα, μόνο: «Μπορώ να πω: εκείνα τα βουνά έχουν λόγο ύπαρξης, αλλά μέχρι εκεί, τίποτα παραπάνω.» (βλ. παραπάνω). Αϊντε!\nfreddo capou-χύνω said:\n23 Ιουνίου, 2008 στο 8:51 πμ\nΔιορθώνω: «Η κοπέλα μετέφρασε ένα ωραίο – και, αν μη τι άλλο, ειλικρινές ποίημα: ό,τι κι αν σημαίνει ειλικρίνεια στην ποίηση.»\n23 Ιουνίου, 2008 στο 9:27 πμ\nΥ.Γ. xolidoxos: Τα δύο τελευταία σου σχόλια με\nέκαναν ν’ αντιληφθώ ότι πρόκειται περί πλάκας…\nΣε περίπτωση που εννοείς τις ερωτήσεις που θέτεις\n(σκέψου καλά, αφορμή για αυτές ήταν ποιήματα)\nίσως θα ταίριαζε να σου απαντήσω με τον παρακάτω\nστίχο που με αγάπη μεταφράστηκε:\n«Για να κάνω κάτι κοινότοπο, με τον δικό μου τρόπο»\n@freddo capou-chino, λες «εσείς». Διατηρώ την ελπίδα\nνα πρόκειται για πληθυντικό ευγενείας. Ή ίσως δεν έχεις\nπάρει από την αρχή τους τα σχόλια. Αν έκανα λάθος που\nαπάντησα στον xolidoxo μπορώ και μόνη μου να το διαπιστώσω\nκαι χωρίς το κακόηχο «άιντε» που ακολουθεί τον εύστοχο\nστίχο που παράθεσες.\nΚαλή σου μέρα Sexton και με συγχωρείς.\n23 Ιουνίου, 2008 στο 10:17 πμ\nΔεν κάνω καμία πλάκα. Σόρι, αλλά έχω μάθει να βλέπω τα πράγματα σχεδόν με τα κόκαλά τους. Πριν λίγη ώρα ένας φίλος μπήκε στο νοσοκομείο με έμφραγμα. Εξ ου και (πού να το προβλέψω!) η αρέσκειά μου για το ωραία (κι ωραίο) μεταφρασμένο ποίημα. Αντιγράφω:\n\_Η γραμματική γύρισε και με χτύπησε.\n\_Το κενό των συμβόλων.\nΗ μόνη ‘πλάκα’ που μπορώ να διακρίνω είναι στη γενικότερη διάθεση ότι η ζωή δεν είναι για την παίρνουμε στα σοβαρά (απαραίτητα). Αυτό είναι το… δικό μου ‘κοινότοπο’. Σε φιλώ, Ηλ.\n23 Ιουνίου, 2008 στο 10:23 πμ\nΠρος αγαπητό Φρεδδο Καπουτσίνο,\nΧαίρομαι, που η κρίση σου είναι τέτοια, ώστε να αντιλαμβάνεσαι ως υπαρκτά, μόνο σε όσα η κρίση σου δίνει λόγο ύπαρξης. Σίγουρα κάτι τέτοιο θα σε κάνει ευτυχισμένο άνθρωπο.\nΠρος αγαπητό Ηλιόδενδρον,\nΈαν εσύ αντιλαμβάνεσαι ότι πρόκειται περί πλάκας, δεν υπάρχει λόγος να συνεχίσουμε την συζήτηση.\nΑλλά μιας και σκέφτηκες ότι μπορεί να τα εννοώ, ψάχνω απαντήσεις, σε όσα δεν μπορώ να καταλάβω από μόνος μου.\nΔεδομένης λοιπόν της μικρής απάντησης σου.Αυτό που ήθελα να μάθω, είναι ποιος είναι ο δικός σου τρόπος και τι θεωρείς κοινότοπο.Έτσι θα λυθούν οι απορίες μου.\n23 Ιουνίου, 2008 στο 1:04 μμ\nΓιατί ρωτάς αυτά που ρωτάς; Λες ότι το μεγαλύτερο κακό είναι\nπου θέλουμε να κρυφτούμε, να μείνουμε ανεξερεύνητοι κι αυτόν\nτον επιπόλαιο αφορισμό τον προσάπτεις και σε μένα. Συγχρόνως,\nθέλησες να φτάσεις κοντά μου μέσω 4 (ή όσων) ποιημάτων… για\nτα οποία είχες ήδη, από το πρώτο σχόλιο, βγάλει το συμπέρασμά σου.\nΣυνέχισες με κηρύγματα και προβολές αυθαίρετες.\n…Τελικά ποιο είναι το μεγαλύτερο «κακό» ξανασκέψου.\nΚοινός τόπος η έκφραση. Τα φτωχά μου ποιήματα ένας τρόπος.\nΜην αυξάνεις τη δίψα που μπορεί να έχεις για αληθινή επαφή\nεκβιάζοντας αντικατοπτρισμούς νερών.\n23 Ιουνίου, 2008 στο 4:54 μμ\nΕγώ ρωτάω για να μάθω. Ιδέες, γνώσεις. Μαθαίνω καλύτερα ότι υπάρχει γύρω μου.\nΜαθαίνω καλύτερα τη ψυχολογία των ανθρώπων.\nΜέσω εσού δεν φτάνω μόνο μέσω των ποιημάτων σου, αλλά και με τις ερωτήσεις μου.\nΣίγουρα τα 4 ποιήματα στάθηκαν η αφετηρία. Και πιο συγκεκριμένα, τα σχόλια σου στα ποιήματα τις sexton.\n‘Εαν είχα βγάλει συμπέρασμα, δεν πρόκειται να ρωτούσα, ούτε να συνέχιζα τις ερωτήσεις μου.\nΑν, το να λέει κάποιος τις ιδέες του είναι κύρηγμα, τότε όντως κάνω κύρηγμα.\nΣε καμμία περίπτωση, δεν τις πρόβαλα αυθαίρετα. Γι αυτό χρησιμοποίησα και την έκφραση «Τώρα αν εσύ θες». Νομίζω το ΑΝ, δηλώνει, μία απορία, για το αν όντως ισχύει η περίπτωση, η οποία αναφέρω. Δηλάδη να θες να σε καταλαβαίνει ο άλλος, χωρίς να του εξηγείς. Δεν νομίζω να παρουσίαζε κάποια σιγουριά η πρόταση μου, ότι εσύ είσαι έτσι.Οπότε δεν σου προσάπτω στα σίγουρα τίποτα.\nΤο μεγαλύτερο κακό όπως και είπα πριν, στις ανθρώπινες σχέσεις, είναι η έλλειψη επικοινωνίας. Και αυτό συμβαίνει τις περισσότερες φορές γιατί κρύβουμε το μέσα μας και το κρατάμε για τη πάρτυ μας, ακόμα και όταν ο άλλος ενδιαφέρεται να μάθει.\nΑυτό λοιπόν που προσπαθείς να κάνεις εσύ, είναι να ΕΚΦΡΑΣΤΕΙΣ, μέσω των φτωχών ποιημάτων σου.\nΤι σημαίνει για σένα να εκφραστώ και γιατί τα αποκαλείς φτωχά ?\nΤο μυαλό μου λειτουργεί αρκετά γρήγορα από μόνο του, ώστε να κάνει αρκετούς αντικατοπτρισμούς, των όσων ερεθισμάτων λαμβάνω. Για να ρωτάω λοιπόν εσένα για εσένα. Σημαίνει ότι δεν υποκύπτω σε δικές μου υποθέσεις. Σε αυτή τη περίπτωση, θα διάβαζα τα ποιήματα σου και θα την έβρισκα μόνος μου.\nΦρεδουτσίνο, σε εμένα είπε το Ηλιόδενδρον ότι τα σχόλια μου την παρέπεμψαν σε πλάκα.\nΕσύ την γλύτωσες.\nΠεραστικά για τον φίλο σου. Πως πιστεύεις λοιπόν, ότι πρέπει να παίρνουμε τη ζωή αν δεν την παίρνουμε στα σοβαρά ? ? Από τη μία , δεν θες να την πάρεις στα σοβαρά, από την άλλη έκανες μια σοβαρή σχέση με έναν άνθρωπο, τον ονόμασες φίλο σου και θεωρείς σοβαρό γεγονός ότι βρίσκεται στο νοσοκομείο με έφραγμα. Είμαι σίγουρος ότι θα έχεις και σοβαρά συναισθήματα γι αυτό.\n23 Ιουνίου, 2008 στο 6:40 μμ\nXolidoxos, αν θες έλα στο μπλοκ μου.\n24 Ιουνίου, 2008 στο 11:08 πμ\nκαλημέρα σας… έχετε αναπτύξει μια συζήτηση την οποία αδυνατώ αυτή την περίοδο να παρακολουθήσω. θα πω απλώς πως γράφουμε ό,τι έχουμε, προσπαθώντας κάθε φορά μέσα από το μαύρο [που εμπερικλείει όλα τα χρώματα εξάλλου] να δοθεί μια καινούργια κατάσταση, τόσο σε εκείνον που διαβάζει όσο και σε αυτόν που γράφει. τα ποιήματα για μένα χρειάζεται, σύμφωνα και με την εποχή μας, να είναι ακαριαία… πεσιμισμός οπτιμισμός… εναλλάσσονται. υπάρχουν διπλές ή τριπλές αναγνώσεις, τουλάχιστον εγώ αυτό επιδιώκω. επιλέγει ο καθένας τον τομέα που ξέρει καλύτερα βέβαια. πάντως άλλο το κλάμα που δεν σε οδηγεί πουθενά κι άλλο εκείνο που σε ωθεί να λάβεις αποφάσεις. ας κάνουμε έναν τέτοιο διαχωρισμό.\n[έρχομαι από ένα «ταξίδι» ενός ποιήματος που μου έχει τρυπήσει το στομάχι. οι ερμηνείες έρχονται μετά, ίσως να αφορούν την επιμέλεια ενός ποιήματος αργότερα από τον ίδιο τον ποιητή όταν αποστασιοποιείται, ή ακόμη την κριτική. η ποιητική ωστόσο είναι απαραίτητη, δεν γράφει κανείς τυχαία, όσο κι αν πονά ή χάνεται].\n24 Ιουνίου, 2008 στο 12:13 μμ\nAγαπητό Hλιόδεντρο, κατά την εμπειρία ή τη διαίσθησή σας, υπάρχει πλειονότητα αναγνωστών-σχολιαστών που το κάνει αυτό, ή ο Xολίδοχος είναι Περίπτωση; Mην σκεφτείτε απαραιτήτως καλοπροαίρετα. Aφού ελπίζω να τον συνεφέρατε και να ήρθε στο blog σας, δεν του φταίει σε τίποτα η Rich, προσδοκώ να τον αντιμετωπίσετε με τη δέουσα σοβαροφάνεια, εκείνη που αποδίδει στα σχόλιά του. Kαι φυσικά, μην μιλήσετε περί τέχνης. Mαταιότης κάτι τέτοιο εκ μέρους σας και αφόρητη αισιοδοξία. Eκτός κι αν πρόκειται για μαθητή λυκείου, οπότε η ευθυνη στους καθηγητές των Nέων.\nAγαπητή Σέξτον, έχετε σκεφτεί ή αποπειραθεί να μεταφράσετε Levine;\n24 Ιουνίου, 2008 στο 12:53 μμ\nM, νομίζω ήδη τα έκανα όλα αυτά από τα οποία με\n24 Ιουνίου, 2008 στο 6:45 μμ\nSexton, αυτά που θεωρώ πως κατάλαβα, ένα κλάμα που σε ωθεί να λάβεις αποφάσεις.\nΈνα ταξίδι που μου έχει τρυπήσει το στομάχι.\nΕγώ ακριβώς για να λάβω απόφαση και να νιώσω το στομάχι μου τρύπιο, πρέπει να καταλάβω\nΉρθε ο ΚΑΘΗΓΗΤΗΣ, να κάνει μάθημα στην καθηγήτρια, που την πέρασε για μαθήτρια, να μην κάνει μάθημα στον μαθητή, που αν ήταν μαθητής, έπρεπε να βρεί καθηγητή να του κάνει μάθημα.Έτσι έκανε η μαθήτρια, μάθημα στον ΚΑΘΗΓΗΤΗ και στον μαθητή που έψαχνε συμμαθήτρια.Έχασα τους καθηγητάς και τους μαθητάς!\n24 Ιουνίου, 2008 στο 7:00 μμ\nΔεν πειράζει, αγαπητέ. Σημασία έχει να μη χάσετε το στομάχι σας – θερίζουν τα έλκη.\nHλιόδεντρον, υπήρξατε ουσιαστική στο blog σας κι αυτό περισσεύει. Άλλωστε, εδώ ήταν άλλο το θέμα. Aν και παρέκκλινα, θα το σεβαστώ και προσωπικά το θεωρώ εδώ λήξαν.\n25 Ιουνίου, 2008 στο 9:08 πμ\nΑγαππημένε μου Μ. γεια χαρά. Πολλές σκέψεις ως προς το τι θα μεταφράσω. Μάλλον ξέρετε από αυτά. Κάτι αναζητώ η αλήθεια. Levine… όχι δεν το είχα σκεφτεί [αλλά τώρα για να δούμε] ωστόσο ποιον από τους δύο Levine?\n25 Ιουνίου, 2008 στο 9:12 πμ\nxolidoxe, δεν υπάρχει μία αλήθεια ούτε για εκείνον που γράφει αλλά ούτε και για εκείνον που διαβάζει. άλλωστε η μαγεία της λογοτεχνίας εστιάζεται στην ελευθερία και στη φαντασία. αλλιώς λύνουμε μαθηματικές ασκήσεις ή φιλοσοφικούς στοχασμούς. χαλαρά, λοιπόν.\n25 Ιουνίου, 2008 στο 11:05 πμ\nTον Philip ασφαλώς. Aναρχικοί εκ των Hνωμένων Πολιτείων – σπάνια ράτσα. Δείτε τον και το ξανασυζητάμε.\n25 Ιουνίου, 2008 στο 11:26 πμ\nΠολύ ωραία, sexton, δεν είναι άλλωστε τυχαίο, πως μέχρι στιγμής, συνεννοούμαστε.\nΈχεις δώσει την πιο απλή και ειλικρινή και ακαριαία απάντηση.\nΤα ποιήματα σου, βασίζονται στην ελευθερία και τη φαντασία.\nΕκεί, όλα μπορούν να συμβούν.\n25 Ιουνίου, 2008 στο 12:54 μμ\nΈνα ποίημά του: http://www.poets.org/viewmedia.php/prmMID/16505\nΘεωρείται ότι είναι ένα ποίημα μόνο ελευθερίας και φαντασίας? ή φιλοσοφικός στοχασμός?\nΌχι για τον Levine, αλλά για εσάς τους ίδιους τους αναγνώστες.\n25 Ιουνίου, 2008 στο 5:17 μμ\nΕντάξει, λοιπόν, θα επικοινωνήσω για εντυπώσεις – αν και από πράγματα που διάβασα χθες δεν έμεινα αδιάφορη…


ΕΚΕΙ ΠΟΥ ΑΛΛΑΖΩ ΖΩΕΣ: ΠΙΣΤΕΥΕΙΣ ΣΤΟΥΣ ΧΩΡΙΣΜΟΥΣ; ( ΑΝ - ΗΜΕΡΑ ΧΡΙΣΤΟΥΓΕΝΝΑ - ΠΡΑΞΗ ΤΡΙΤΗ )\nΠΙΣΤΕΥΕΙΣ ΣΤΟΥΣ ΧΩΡΙΣΜΟΥΣ; ( ΑΝ - ΗΜΕΡΑ ΧΡΙΣΤΟΥΓΕΝΝΑ - ΠΡΑΞΗ ΤΡΙΤΗ )\nΑπό το βιβλίο του Σταύρου Σταυρόπουλου "Πιο νύχτα δεν γίνεται", εκδ. Οξύ 2011\nΣτο παρακάτω βίντεο, ο Θάνος Ανεστόπουλος κάνει ανάγνωση του κειμένου του Σταύρου Σταυρόπουλου, σε μια βραδιά αφιέρωμα για τα βιβλία του στην μπουάτ Απανεμιά, στην Πλάκα.\nΑναρτήθηκε από ΜΑΡΙΑ ΧΡΟΝΙΑΡΗ στις 12:10 π.μ.


Με διαδικασίες εξπρές οι μεταβιβάσεις ακινήτων - CBB\nΑρχική Ανάπτυξη Με διαδικασίες εξπρές οι μεταβιβάσεις ακινήτων\nΜε διαδικασίες εξπρές οι μεταβιβάσεις ακινήτων\nΗ διαδικασία αυτή θα είναι μεταβατική και θα ισχύσει μέχρι τις 31 Δεκεμβρίου του τρέχοντος έτους.\nΑπό την 1η Ιανουαρίου του επομένου έτους, η υποβολή όλων αυτών των δηλώσεων θα γίνεται ηλεκτρονικά, από τους συμβολαιογράφους, μέσω μιας νέας εφαρμογής που θα λειτουργεί στο σύστημα ΤΑΧΙSnet.\nΜε απόφαση που υπέγραψε ήδη ο διοικητής της ΑΑΔΕ Γιώργος Πιτσιλής και αναμένεται σύντομα να τεθεί σε ισχύ προβλέπεται ότι:\nΗ παραπάνω διαδικασία, όπως αναφέρει ο Ελεύθερος Τύπος, θα ισχύσει έως το τέλος του τρέχοντος έτους. Κανονικά από την 1η Ιουλίου 2020 προβλεπόταν να ισχύσει η διαδικασία ηλεκτρονικής υποβολής όλων των δηλώσεων φορολογίας μεταβιβάσεων ακινήτων, δωρεών, γονικών παροχών και κληρονομιών, μέσω συμβολαιογράφων, την οποία προβλέπουν τα άρθρα 47, 48 και 49 του Ν. 4646//2019.\nΑπό την 1η Ιανουαρίου 2021 θα τεθεί τελικά σε ισχύ η διαδικασία ηλεκτρονικής υποβολής όλων των δηλώσεων φορολογίας μεταβιβάσεων ακινήτων, καθώς και των δηλώσεων φορολογίας δωρεών, γονικών παροχών και κληρονομιών. Κάθε δήλωση αυτών των κατηγοριών θα συντάσσεται και θα υποβάλλεται ηλεκτρονικά, στο σύστημα TAXISnet, από τον συμβολαιογράφο, ενώ η διασταύρωση, ο έλεγχος και η επαλήθευση των δηλούμενων στοιχείων θα γίνονται αυτόματα από το σύστημα.\nΟι επιπλέον αλλαγές\nΠροηγούμενο άρθροΔιαφωνία Μέρκελ – Κουρτς για το Ταμείο Ανάκαμψης\nΕπόμενο άρθροΑπειλεί με προσφυγή στη Δικαιοσύνη ο Καμμένος


Γιατί οι γυναίκες ζουν πιο πολλά χρόνια από τους άνδρες;\nΓιατί οι γυναίκες ζουν πιο πολλά χρόνια από τους άνδρες; από BUZZLIFE article http://politis.com.cy/article/giati-i-ginekes-zoun-pio-polla-chronia-apo-tous-andres Στους περισσότερους πληθυσμούς οι άνδρες συνήθως ζουν λιγότερα χρόνια από τις γυναίκες. Έρευνα ρίχνει φως στο φαινόμενο. 11.01.2018 10:49\n"Γιατί οι γυναίκες ζουν πιο πολλά χρόνια από τους άνδρες;"\nΤα ευρήματα συμπεριέλαβαν επτά πληθυσμούς, στους οποίους το προσδόκιμο ζωής για το ένα από τα δύο φύλα ήταν 20 χρόνια ή λιγότερα. Όπως διαπίστωσαν οι επιστήμονες, οι γυναίκες, όχι μόνο ζουν περισσότερο σε φυσιολογικούς καιρούς, αλλά είναι και πιο πιθανό να επιζούν ακόμα και στις χειρότερες περιστάσεις, όπως πείνα και επιδημία. Σε δύσκολους καιρούς τα νεογέννητα κορίτσια είναι πιο πιθανό να επιζήσουν σε σχέση με τα αγόρια.\nΤο αυξημένο προσδόκιμο ζωής των γυναικών οφείλεται στο ότι τείνουν να έχουν πλεονέκτημα επιβίωσης στη βρεφική ηλικία παρά στην ενήλικο ζωή. Ακόμη κι όταν η θνησιμότητα ήταν πολύ υψηλή για τα δύο φύλα, οι γυναίκες ζούσαν περισσότερο από τους άντρες κατά έξι μήνες, κατά μέσον όρο σχεδόν τέσσερα χρόνια.\nΓυναίκες Άντρας Ηλικιωμένοι


Al Jazeera: Το χρονικό της αποκάλυψης , Η ΚΑΘΗΜΕΡΙΝΗ, kathimerini.com.cy\nΟ κύριος στόχος δεν ήταν η Κύπρος, αλλά προέκυψε μέσω μίας άλλης έρευνας για τη διαφθορά στο Ηνωμένο Βασίλειο, εξηγεί σε συνέντευξή του στην «Κ» ο Ντέιβιντ Χάρισον.\n19 ΟΚΤΩΒΡΙΟΥ 2020 - 16:39\nΟ κύριος στόχος δεν ήταν η Κύπρος, αλλά προέκυψε μέσω μίας άλλης έρευνας για τη διαφθορά στο Ηνωμένο Βασίλειο, εξηγεί σε συνέντευξή του στην «Κ» το πρόσωπο που βρίσκεται πίσω από την έρευνα και το επίμαχο βίντεο του Al Jazeera Ντέιβιντ Χάρισον.\n«Ήταν δύο Κινέζοι υπό κάλυψη και τους χρησιμοποιήσαμε για να συναντιούνται με άτομα που υποψιαζόμασταν ότι εμπλέκονταν σε περιπτώσεις διαφθοράς. Κάναμε, λοιπόν, αρκετές συναντήσεις με διάφορα άτομα. Εγώ προσωπικά είχα αναλάβει την όλη υπόθεση» αναφέρει στην «Κ» ο Χάρισον εξηγώντας πως για τις έρευνες αυτές χρειάζεται καλή προετοιμασία των υπό κάλυψη δημοσιογράφων. Γύρω από το τι θα ρωτήσουν και πως θα συμπεριφερθούν.\nΌπως σημειώνει ο Ντέιβιντ Χάρισον, σε εκείνη την έρευνα στο Ηνωμένο Βασίλειο ερευνούσαν πώς μπορεί ένας Κινέζος εγκληματίας να κρύψει χρήματα και να αλλάξει ταυτότητα. «Ήθελα να ερευνήσουμε πώς μπορεί δηλαδή να κρύψει χρήματα και να έρθει από την Κίνα στην Ευρώπη. Καθώς, λοιπόν, βιντεογραφούσαμε κάποιο πρόσωπο που είχε εμπλοκή στην υπόθεση, πήρε τηλέφωνο κάποιον που ήταν προηγουμένως στη βρετανική Αστυνομία. Αυτός μας είπε πως έχει τρόπο να μας βρει διαβατήριο από την Κύπρο. Ουδέποτε, λοιπόν, ήταν στο πλάνο μας η Κύπρος. Απλώς προέκυψε. Θα μπορούσε να μας πει για παράδειγμα τη Μάλτα ή την Πορτογαλία. Μας ανέφερε, όμως, την Κύπρο, ήρθαμε σε επαφή με την Κύπρο και φτάσαμε εδώ» αναφέρει χαρακτηριστικά. Ξεκαθαρίζει πως ο πρώην αστυνομικός τους έφερε σε επαφή με τους δύο Βρετανούς μεσάζοντες του Sold on Cyprus.\nΔεν είχαμε ιδέα….\nΚληθείς να σχολιάσει κατά πόσο κάποιος τον ενημέρωσε ότι σε τέτοια υπόθεση εμπλέκεται ο πρόεδρος της Βουλής και μέλος του κοινοβουλίου, απάντησε πως δεν είχε ιδέα που θα κατέληγε. «Κάνουμε πολλές έρευνες, έχουμε μια ιδέα του τι μπορεί να συναντήσουμε αλλά ποτέ δεν είσαι σε θέση να ξέρεις ακριβώς τι. Οι δύο Βρετανοί μάς σύστησαν τον δικηγόρο (σ.σ. Ανδρέα Πιττάτζη) που μας εξηγεί με ακριβή λεπτομέρεια πώς βοήθησε εγκληματίες στο παρελθόν να βγάλουν διαβατήρια. Ενδεικτική η τοποθέτησή του ότι πήγε σε 11 τράπεζες για συγκεκριμένο επενδυτή και τον είχαν απορρίψει. Όλο αυτό καταδεικνύει πως το είχαν ξανακάνει στο παρελθόν. Δεν ήταν η πρώτη φορά. Συναντήσαμε συνεπώς Τζιοβάνη στη συνέχεια τον Χριστάκη, τους συνεργάτες του τον Αντώνη Αντωνίου και τον Θεόδωρο Χατζηζαχαρία και στην τελική, αυτό που δεν περιμέναμε καθόλου ήταν ότι θα μπορούσαμε να συναντήσουμε τον πρόεδρο της Βουλής, σε γεύμα που παρέθεσε ο κ. Τζιοβάνη» σημειώνει.\nΜε εταιρεία και website\nΠώς όμως κατάφεραν να πείσουν ότι πρόκειται για υπαρκτό πρόσωπο δεδομένου ότι δεν έδωσαν πολλά στοιχεία; «Δουλέψαμε πάνω σε αυτό με μεγάλη λεπτομέρεια, ήρθαμε σε επαφή μέσω email, ανταλλάξαμε μηνύματα, κάναμε τις ανάλογες διευθετήσεις και έτσι τον πιάσαμε» σημειώνει ξεκαθαρίζοντας πως η όλη υπόθεση είχε οργανωθεί πολύ καλά καθώς η ιστορία ήταν πολύ δυνατή. «Είχαμε δημιουργήσει μια εταιρεία, με ιστοσελίδα, που είχε μόνο ηλεκτρονική διεύθυνση» εξηγεί σημειώνοντας πως δεν ξέρει αν την έψαξαν, «όμως η αλήθεια είναι ότι θα έβρισκαν εταιρεία, καθώς υπήρχε ιστοσελίδα και τα πάντα. Μας ζήτησαν επαγγελματική κάρτα, αλλά είπαμε πως τις είχαμε δώσει όλες σε άλλη δουλειά. Είναι άλλωστε κάτι που μπορεί να συμβεί. Είχαμε, ωστόσο, τα υπόλοιπα» σημειώνει.\nΟ Ντέιβιντ Χάρισον, μίλησε και για την εμπιστοσύνη που κατέδειξαν οι πρωταγωνιστές του βίντεο στους δύο υπό κάλυψη δημοσιογράφους. «Το εκπληκτικό είναι ότι χρειαζόταν η μεσολάβηση του ατόμου που μας έφερε σε επαφή στη Βρετανία με τους δύο Βρετανούς στην Κύπρο που χειρίζονταν το Sold on Cyprus για να μας εμπιστευτούν. Μάλιστα, η Denis Kay μας είχε πει πως χαίρεται που βρεθήκαμε, γιατί έτσι κάναμε το «Due dilligence»! Το «Due diligence» είναι μία σοβαρή διαδικασία που πρέπει να κάνεις. Γι’ αυτούς ήταν τόσο απλό. Και βεβαίως ο δικηγόρος Ανδρέας Πιττάτζης τους εμπιστευόταν και ο Χριστάκης Τζιοβάνη με τη σειρά του τον Ανδρέα Πιττάτζη. Υπήρχε μεταξύ τους εμπιστοσύνη και ο μόνος λόγος που υπήρχε εμπιστοσύνη είναι γιατί έκαναν παρόμοια πράγματα πολλές φορές. Έχεις σχέσεις εμπιστοσύνης, όταν έχεις κάνει κάτι τέτοιο πολλές φορές. Αν ήταν η πρώτη φορά, προφανώς και δεν θα είχαν δείξει τόση εμπιστοσύνη» σημειώνει χαρακτηριστικά.\nΟ Βρετανός δημοσιογράφος, κλήθηκε να απαντήσει και για το αν υπάρχουν κι άλλα κυκλώματα στην έρευνά τους. «Υποψιάζομαι ότι υπάρχουν και άλλα κυκλώματα. Έχουμε ακούσει διάφορες φήμες και έχουμε μία συγκεκριμένη ιστοσελίδα, όπου ο κόσμος μπορεί να δώσει στοιχεία με πλήρη εμπιστευτικότητα. Το έχουμε και το χρησιμοποιούμε και βάσει των εγγράφων και των πληροφοριών που δίδονται, «κτίζουμε» την έρευνά μας. Για να κτίσεις σωστά μια έρευνα χρειάζεται, όμως, αρκετός χρόνος και οργάνωση. Με ρώτησαν ξένα πρακτορεία, για ποιο λόγο αυτή η αποκάλυψη είχε τόσο αντίκτυπο. Τους απάντησα ότι αυτή η περίπτωση ήταν πολύ συγκεκριμένη, πολύ σαφής, είχε λεπτομέρεια και αφορούσε πραγματικά πρόσωπα που έδιναν λεπτομερή ενημέρωση για το πρόγραμμα. Δεν γνώριζαν ότι τους βιντεογραφούσαμε, ασχέτως του τι είπαν στη συνέχεια» ανέφερε χαρακτηριστικά.\nΣε ο,τι αφορά την επαφή με τους πρωταγωνιστές του βίντεο, εξήγησε πως συνέχισαν την επικοινωνία τους μέχρι τις αρχές του 2020. Μιλώντας για το πιο αυστηρό πλαίσιο του προγράμματος που ανακοινώθηκε τον Νοέμβριο του 2019, ο Ντέιβιντ Χάρισον σημείωσε πως ρώτησε τον δικηγόρο Ανδρέα Πιττάτζη κατά πόσο το νέο νομικό πλαίσιο θα επηρεάσει τους πελάτες μας από το να πάρουν διαβατήριο. «Μου απάντησε πως δεν πρόκειται να τους επηρεάσει, καθώς ο μόνος λόγος που ανακοινώθηκε ήταν για να ησυχάσουν από τα ΜΜΕ. Τόσο κυνικοί ήταν. Συνέχισαν, λοιπόν, να μας στέλνουν μηνύματα, ότι αν θέλουμε οτιδήποτε να επικοινωνήσουμε μαζί τους» αναφέρει χαρακτηριστικά.\nΟ Βρετανός δημοσιογράφος μίλησε και για την χρονική συγκυρία που δημοσιοποιήθηκε το βίντεο. «Τον Ιανουάριο και τον Φεβρουάριο συνεχίσαμε την έρευνά μας γύρω από το θέμα και τον Φεβρουάριο είχα πάρει ένα μεγάλο αριθμό απόρρητων εγγράφων. Αφορούσε τις αιτήσεις διαβατηρίων των τελευταίων τριών χρόνων. Αυτό αποτελούσε μεγάλη βόμβα. Ελέγξαμε κάθε περίπτωση ξεχωριστά, βρήκαμε εγκληματίες, πολιτικά εκτεθειμένα πρόσωπα που τους δόθηκαν διαβατήρια και δεν θα έπρεπε. Έτσι πέραν του ντοκιμαντέρ, είχαμε και αρκετά δημοσιεύματα. Εξαιτίας του κορωνοϊού ήταν πολύ δύσκολο να το βγάλουμε πιο νωρίς. Όμως, τον Αύγουστο τα βγάλαμε και καθώς είχαμε τα ανάλογα στοιχεία, είπαμε να κάνουμε ξεχωριστό ντοκιμαντέρ για την Κύπρο» ανέφερε.\nΚληθείς να σχολιάσει αν θα δημοσιοποιηθεί νέο βίντεο, ανέφερε χαρακτηριστικά «αν με ρωτάτε να σας πω αν θα βγάλουμε κάτι την επόμενη βδομάδα, σας λέω όχι. Αν με ρωτάτε, αν υπάρχει πιθανότητα να κάνουμε κάτι στο μέλλον, θα σας πω ότι θα εξαρτηθεί αποκλειστικά από το τι υλικό θα μαζέψουμε».\nΔιαβατήρια | Βουλή | Επενδύσεις


Jenny Fairy Γυναικεία Παπούτσια τακουνιών Μαύρο Νέο ύφος LS3938-01B\nΑΡΧΙΚΗ > Γυναικεία Παπούτσια > Παπούτσια τακουνιών > Jenny Fairy Γυναικεία Παπούτσια τακουνιών Μαύρο Νέο ύφος LS3938-01B\nΤο μοντέλο με τα τακούνια Jenny Fairy. Όμορφα τοποθετημένη στο πόδι η γάμπα του παπουτσιού δέρμα - οικολογικό. Το μοντέλο έχει το τακούνι ύψους 8,5 cm. Στο εσωτερικό των παπουτσιών η φόδρα: οικολογικό δέρμα. Στο εσωτερικό οι πάτοι - οικολογικό δέρμα. Η σόλα είναι: υλικό υψηλής ποιότητας. Το συγκεκριμένο μοντέλο πάνω στο τακούνι σηκώνει την σιλουέτα και της προσθέτει αέρα.\nBaldowski Γυναικεία Παπούτσια τακουνιών Μαύρο οι περισσότεροι μόδα W00185-3960-002\nCaprice Γυναικεία Παπούτσια τακουνιών Ασημή όμορφος 9-22407-20\nBut-s Γυναικεία Παπούτσια τακουνιών Μαύρο Εκπτωτική τιμή A033\nCrocs Γυναικεία Παντόφλες Σκούρο μπλέ Ηλεκτρονικές αγορές Meleen Twist Sandal W 202497\nMaciejka Γυναικεία Με πλατφόρμα Μπλε όμορφα σχεδιασμένο 01304-13/00-5


Αστραφτερή στέκα για τα μαλλιά - Everywoman.gr\nΑΠΟΧΡΥΣΑΝΘΗ ΞΗΡΟΥΧΑΚΗ ΔΗΜΟΣΙΕΥΤΗΚΕ14/03/2019\nΌλες μας κρύβουμε μέσα μας μια μικρή (εντάξει, ίσως όχι και τόσο μικρή) πριγκίπισσα. Με τα μαγικά της γοβάκια και τη λαμπερή της κορώνα. Μας αρέσουν τα αστραφτερά πράγματα και αγαπάμε τη χρυσόσκονη. Προσωπικά δε βγαίνω ποτέ έξω από το σπίτι χωρίς την αόρατη κορωνίτσα μου (αόρατη για ευνόητους λόγους). Κάποιες φορές όμως είμαι πιο τολμηρή και τότε φοράω την αστραφτερή στέκα που έφτιαξα μόνη μου. Τον τρόπο με τον οποίο μπορείτε να φτιάξετε κι εσείς μια δική σας θα μοιραστώ μαζί σας σήμερα.\nΤα μόνα υλικά που θα χρειαστείτε είναι μερικά γυαλιστερά κουμπιά με δύο τρύπες, λίγο σύρμα και λίγο λάστιχο σε μαύρο χρώμα. Το σύρμα που χρησιμοποίησα εγώ ήταν αρκετά λεπτό και με δυσκόλεψε λιγάκι, λίγο πιο χοντρό συρματάκι πιστεύω πως θα έκανε τα πράγματα πιο εύκολα. Όχι όμως πολύ χοντρό, να περνάει από τις τρύπες των κουμπιών.\nΚόβουμε μερικά κομμάτια από το σύρμα μας σε μήκος περίπου 70 εκατοστά το καθένα. Εγώ έκοψα τρία κομμάτια για να έχω αυτό το αποτέλεσμα, τέσσερα ή πέντε κομμάτια θα κάνουν τη στέκα μας πιο εντυπωσιακή. Περνάμε το πρώτο κουμπί περίπου 20 εκατοστά από την άκρη το πρώτου σύρματος. Προσθέτουμε κι άλλα κουμπιά – περίπου ένα κουμπί κάθε 5-10 εκατοστά αφήνοντας και πάλι 20 εκατοστά στο τελείωμα του σύρματος. Το πόσο πυκνά θα είναι τα κουμπάκια σε κάθε σύρμα, θα καθορίσει και το πόσο εντυπωσιακή θα γίνει η στέκα μας.\nΑφού τελειώσουμε με το πρώτο σύρμα, ακολουθούμε την ίδια διαδικασία και με τα υπόλοιπα – πάντα αφήνοντας περίπου 20 εκατοστά ελεύθερα σε κάθε άκρη.\nΌταν όλα μας τα συρματάκια έχουν στολιστεί με κουμπάκια, ενώνουμε τις άκρες τους κάνοντας μια θηλιά. Αν το σύρμα μας είναι λεπτότερο, κάνουμε έναν κόμπο, αν είναι πιο χοντρό τότε το λυγίζουμε και τυλίγουμε τις άκρες του σχηματίζοντας μια θηλιά. Αν πρόκειται για χοντρό σύρμα, τότε ελέγχουμε με το δάχτυλό μας να μην υπάρχει κάποια αιχμηρή άκρη που θα μας ενοχλήσει όταν φορέσουμε τη στέκα στο κεφάλι μας.\nΚάνουμε μια θηλιά σε κάθε άκρη και ενώνουμε τις δύο θηλιές μ’ ένα κομματάκι λάστιχο, δοκιμάζοντας τη στέκα στο κεφάλι μας ώστε να μην είναι πολύ μεγάλη, ούτε όμως και να μας στενεύει.\nΈτοιμη! Τόσο εύκολα! Καλοφόρετη η κορωνίτσα σας μικρές πριγκίπισσες!\nμαλλιάστέκαστέκα για τα μαλλιάχειροτεχνεία


O, … tea … πίνεις στην Αράχωβα – FoodTrails Magazine\nΚυδώνια με Λουκάνικο Αγριογούρουνου: Ο Απόλυτος Κρασομεζές του Φθινοπώρου!\nΗ οργανοληπτική δοκιμασία (γευσιγνωσία)\nΤροφές που ενισχύουν το ανοσοποιητικό μας σύστημα\nΟι αρχές της γευστικής απόλαυσης\nΔΡΑΣΗ ΣΥΜΠΑΡΑΣΤΑΣΗΣ ΑΠΟ ΤΗ ΛΕΣΧΗ ΑΡΧΙΜΑΓΕΙΡΩΝ ΕΛΛΑΔΟΣ & ΤΟ ΜΠΟΡΟΥΜΕ\nSPECIALIST AWARDS 2021\nFood On Πρόταση Εθελοντικής συνεργασίας\nBanoffee pie (Μπανόφι)\nΚέικ με μπανάνα και σταγόνες σοκολάτας\nΣαλάτα λάχανο με ζαμπόν, gouda, αυγό και ροζ σως\nΚοτόπουλο φούρνου με ρύζι και κουκουνάρι\nΑρχική>ΓΕΥΣΤΙΚΑ ΤΑΞΙΔΙΑ>Ανακαλύπτουμε>O, … tea … πίνεις στην Αράχωβα\nO, … tea … πίνεις στην Αράχωβα\nΣου αρέσει να απολαμβάνεις μια κούπα ζεστό τσάι όχι μόνο όταν είσαι κρυωμένος αλλά οποιαδήποτε στιγμή;\nΑν τύχει να κάνεις μια εκδρομή ως τους Δελφούς και την Αράχωβα, τότε είσαι διπλά κερδισμένος! Αφενός θα έχεις την ευκαιρία να γνωρίσεις τις ομορφιές και τις γεύσεις της περιοχής, αφετέρου θα μπορέσεις να επισκεφτείς το “O,…tea…πίνεις” στην Αράχωβα, έναν χώρο ζεστό και μοντέρνο στον οποίο θα βρεις ό,τι πίνεις. Ποικιλίες από το Δρόμο του Τσαγιού με αρώματα που θα σε συγκλονίσουν και φρεσκοκομμένο καφέ Samba.\nΕκτός όμως από αυτά, θα βρεις και ελληνικά προϊόντα υψηλής ποιότητας. Βιολογικές χειροποίητες σοκολάτες Kallisti αρωματισμένες φυσικά, με επιλεγμένα για τις φαρμακευτικές ιδιότητές τους αρωματικά και super foods, μέλι Vasilissa της Stayia Farm (ακόμα και με βρώσιμο χρυσό), super foods, τραγανά βουτήματα, ξηρούς καρπούς και προϊόντα για διαβητικούς.\nΚαι επειδή, εκτός από τη γεύση και το άρωμα του τσαγιού, μετράει και το σερβίρισμα, εδώ θα βρεις πανέμορφα τσαγιερά, φλιτζάνια και όλα τα απαραίτητα αξεσουάρ.\nΘα το βρείτε στην Κεντρική οδό Αραχώβης- Δελφών.\nΠροηγούμενο Συνταγές για 15λεπτα γεύματα του Jamie Oliver\nΕπόμενο Παντζάρι: Το φάρμακο της φύσης\nΆγιος bar στην Παλαιόχωρα Χανίων\nΠάμε Σπίτι (Neat Eat & Cafe) για φαγητό στη Ν. Φιλοθέη\nΩραία μου Κουζίνα στη Ν. Φιλαδέλφεια\nΣτην πολυσύχναστη γειτονιά της Νέας Φιλαδέλφειας βρεθήκαμε μία Κυριακή μεσημέρι ακολουθώντας όπως πάντα τα ίχνη …\nΥπέροχες γεύσεις από Ιταλία στο Pasta house, Ηλιούπολη\nΑυθεντικές ιταλικές γεύσεις στην πλατεία της Ηλιούπολης!


2ος αγώνας Ορεινής Ποδηλασίας στον Κώστο. (αποτελέσματα) - Sportcyclades.gr\nΟι 50 περίπου ποδηλάτες όλων των ηλικιών από την Πάρο και τη γειτονική μας Νάξο απόλαυσαν μία πολύ όμορφη διαδρομή και στη συνέχεια την θερμή υποδοχή και φιλοξενία από τους θεατές και τους φορείς του χωριού, στην κατάμεστη πλατεία του Κώστου.\nΠριν τον αγώνα οι μικροί φίλοι του ποδηλάτου 6-12 ετών πραγματοποίησαν τον γύρο του χωριού με τα ποδήλατά τους.\n1.Βελέντζα Ευαγγελία 34:15\n2.Αγγελάκη Στέλλα 34:48\n3.Σκανδάλη Αικατερίνη-Μαρία 38:57\n1.Βελέντζας Θανάσης. 26:32\n2.Αποστολόπουλος Δημήτρης 26:32\n3.Ρούσσος Στάθης. 27:08\n1.Φραντζής Χρήστος 34:07\n2.Μανιός Μιχάλης 35:56\n3.Μανιώτης Σάββας 37:42\nΗ Κ.Δ.Ε.Π.Α. Πάρου ευχαριστεί θερμά τον συνδιοργανωτή ΜΕΑΣ ΚΩΣΤΟΥ, τον Ποδηλατικό Όμιλο Πάρου, την Ε.Ο.Δ. Παράρτημα Κυκλάδων, το Κέντρο Υγείας Πάρου και προσωπικά τον επιστημονικό διευθυντή κ. Βασίλη Παναρίτη όπως και το ΕΚΑΒ για την ιατρική κάλυψη του αγώνα.\nΕπίσης ευχαριστεί από καρδιάς τον πατέρα Νικόλαο Ανουσάκη καθώς και όλους τους εθελοντές, η βοήθεια των οποίων υπήρξε καθοριστική για την επιτυχή διεξαγωγή της διοργάνωσης.\n2ος ΑΓΩΝΑΣ ΟΡΕΙΝΗΣ ΠΟΔΗΛΑΣΙΑΣ ΚΩΣΤΟΥ\nΠΙΝΑΚΑΣ ΚΑΤΑΤΑΞΗΣ (ΑΝΤΡΩΝ)\nΠΙΝΑΚΑΣ ΚΑΤΑΤΑΞΗΣ (ΓΥΝΑΙΚΩΝ)\nΠερισσότερα σε αυτή την κατηγορία: « 2ος αγώνας ορεινής ποδηλασίας Κώστου Πάρου Αποτελέσματα του 1ο δίαθλου Μαρμάρων-Μώλου. »


«Ακρογιαλιές, δειλινά…» | Η ΡΟΔΙΑΚΗ\nΒραδιά Τσιτσάνη με τη Φιλαρμονική Καλυθιών - Γράφει η φιλόλογος Στέλλα Βουτσά\nΗμερομηνία 22/04/19 12:15\nΕνημερώθηκε 24/04/19 10:26\nΓια μία ακόμα φορά η Φιλαρμονική Καλυθιών μάς ταξίδεψε με την ετήσια συναυλία της στο Δημοτικό Θέατρο Ρόδου, στις 17 Απριλίου 2019, σε άλλες εποχές και σε άλλα μέρη. Αυτή τη φορά η βραδιά ήταν αφιερωμένη στον κορυφαίο λαϊκό συνθέτη, Βασίλη Τσιτσάνη.\nΣτέλλα Βουτσά - φιλόλογος\nΑκούστηκαν πολλά αντιπροσωπευτικά τραγούδια του μεγάλου δημιουργού από τα Τρίκαλα (γεννηθέντος το 1915). Ανάμεσά τους η θρυλική «Συννεφιασμένη Κυριακή», με την οποίο ξεκίνησε η συναυλία, ένα τραγούδι το οποίο δεν νομίζω ότι υπάρχουν χείλη των απανταχού Ελλήνων, τα οποία να μην το έχουν τραγουδήσει με συναισθηματική φόρτιση σε κάποια στιγμή της ζωής τους· το «Πάμε τσάρκα πέρα στο Μπαχτσέ Τσιφλίκι», ταυτισμένο με την πόλη της Θεσσαλονίκης (την αγαπημένη πόλη των φοιτητικών μου χρόνων), όπου ο Τσιτσάνης πέρασε τα χρόνια της γερμανικής κατοχής κι από την οποία εμπνεύστηκε πολλά τραγούδια του· τα επίσης χιλιοτραγουδημένα «Καβουράκια», με την παιχνιδιάρα «κυρία καβουρίνα» που «πάει βόλτα με το σπάρο στη Ραφήνα»· το «Μην αρχίζεις τη μουρμούρα», γνωστό και από την τηλεοπτική σειρά· το υπέροχο «Ακρογιαλιές, δειλινά» (είναι γνωστή, όπως τόνισε και η παρουσιάστρια, η έμπνευση του Τσιτσάνη από μακρινά κι εξωτικά μέρη) σε διασκευή από τους Ιμάμ Μπαϊλντί, τραγούδι που έκλεισε τη βραδιά με τον πιο πανηγυρικό τρόπο, αφού η ενορχήστρωση από τον μαέστρο κ. Μαλωίνα και η εκτέλεσή του από τους μουσικούς της Φιλαρμονικής, κυριολεκτικά, κατά την άποψή μου, το απογείωσαν.\nΟι μουσικοί της Φιλαρμονικής, οι οποίοι -σημειωτέον- κάλυπταν όλη τη γκάμα των ηλικιών, έδωσαν τον καλύτερό τους εαυτό, γι’ αυτό και καταχειροκροτήθηκαν. Όσο για την ενορχήστρωση των τραγουδιών που ακούστηκαν, αυτή ανήκει αποκλειστικά στον μαέστρο και αρχιμουσικό, κ. Γεώργιο Μαλωίνα, γι’ αυτό και του αξίζουν «Συγχαρητήρια». Πολύ αξιόλογες ήταν, επίσης, οι ερμηνείες των τραγουδιών από τη mezzo soprano, κ. Θεοδώρα Μαλωίνα και τον βαρύτονο, κ. Διαμαντή Σωτηράκη. Τέλος, εξαιρετικές ήταν οι εισαγωγές στα τραγούδια, με λιτά και περιεκτικά σχόλια, από την παρουσιάστρια-φιλόλογο, κ. Ρούλα Σαβιού.\nΜε τη λήξη της συναυλίας, όταν πήγα να συγχαρώ τα μέλη της Φιλαρμονικής, εντύπωση μου προκάλεσε η απλότητα και η σεμνότητα όλων.\nΗ ίδια σεμνότητα που χαρακτήριζε και τον τιμώμενο συνθέτη της βραδιάς, τον Βασίλη Τσιτσάνη, σε όλη τη διάρκεια της ζωής του.\nΘερμούς χαιρετισμούς απηύθυναν ο Πρόεδρος του ΔΟΠΑΡ, κ. Στέφανος Κυριαζής και ο Πρόεδρος της Κοινότητας Καλυθιών, κ. Μιχάλης Καφετζής. Ο πρόεδρος του ΔΟΠΑΡ, μάλιστα, τίμησε στο τέλος της εκδήλωσης με αναμνηστικές πλακέτες τον αρχιμουσικό και όλα τα μέλη της Φιλαρμονικής.\nΦεύγοντας, γεμάτη από συναισθήματα, αναμνήσεις κι εικόνες που μου ξύπνησαν τα τραγούδια, σκεφτόμουν ποιος άραγε θα είναι ο καλλιτέχνης (ή η καλλιτέχνις), στον οποίο (στην οποία) θα είναι αφιερωμένη η επόμενη ετήσια συναυλία της Φιλαρμονικής Καλυθιών. Ας είμαστε καλά μέχρι τότε και το αποτέλεσμα, είμαι σίγουρη, θα μας αποζημιώσει και πάλι.\nΣτο μεταξύ, εύχομαι στη Φιλαρμονική Καλυθιών κι άλλες επιτυχείς συναυλίες. Όχι μόνο εντός, αλλά και εκτός Ελλάδος, γιατί, όπως πήρε το αυτί μου, κάτι προγραμματίζει. Και εις ανώτερα, λοιπόν!\n21/08 - 20:20:02-3511\n22/08 - 09:32:46-3206


ΙΣΤΟΡΙΕΣ ΓΙΑ ΠΟΛΕΙΣ – www.diktuo.org / Κοινωνικό,Πολιτικό,Αυτοδιοικητικό\nσυντάκτης s · 26 Νοεμβρίου 2005\nΤο τέλος των παλαιών πόλεων\nΚαθώς πλησίαζε ο 19ος αιώνας, δύο μεγάλες αλλαγές συνέβαιναν στην Ευρώπη και τη Βόρεια Αμερική. Η νεογέννητη Βιομηχανική Επανάσταση άλλαζε τον τρόπο ζωής των ανθρώπων, τις τεχνικές δυνατότητες, τους πολιτισμούς. Οι μεγάλες πολιτειακές αλλαγές, η Αμερικανική Επανάσταση το 1776 και η Γαλλική Επανάσταση από το 1789 έως το 1893, προκάλεσαν θεμελιώδεις ανακατατάξεις στην δομή των κοινωνιών.\nΟι πόλεις μέχρι τότε ήσαν συγκροτημένες σε μορφές, που η καταγωγή τους βρίσκεται πολλούς αιώνες πίσω. Οι οχυρώσεις που τις περιέβαλαν ήταν ένα χαρακτηριστικό τους. Η έκφραση των δομών της φεουδαρχίας στον χώρο, με τα κεντρικά ανακτορικά συγκροτήματα ήταν ένα δεύτερο χαρακτηριστικό. Ένα τρίτο χαρακτηριστικό, των πόλεων των θεοκρατικών κοινωνιών από τον Μεσαίωνα μέχρι τον 19ο αιώνα, ήταν η κεντρική θέση των μεγάλων θρησκευτικών συγκροτημάτων είτε επρόκειτο για καθεδρικούς ναούς στον χριστιανικό κόσμο είτε επρόκειτο για τεμένη στον κόσμο του Ισλάμ. Η συνύπαρξη των πολιτικών και θρησκευτικών συγκροτημάτων στο κέντρο ή στο πλέον οχυρωμένο τμήμα των πόλεων, χαρακτήριζε επίσης τον αστικό χώρο όλους αυτούς τους αιώνες. Η υπόλοιπη πόλη αναπτυσσόταν σε σχέση με τα βαριά τείχη, τα ανάκτορα και τους ναούς. Οι κατοικίες μαζί με τα βιοτεχνικά καταστήματα καταλάμβαναν τον χώρο μεταξύ του κεντρικού τμήματος και της περιτοίχισης. Το εμπόριο στη Δύση τις περισσότερες φορές διεξαγόταν σε υπαίθριες αγορές στις ελάχιστες πλατείες ή λίγο έξω από τις οχυρές πύλες. Αντίθετα στην Ανατολή υπήρχαν μεγάλες στεγασμένες ή ημιυπαίθριες αγορές-παζάρια.\nΗ έξοδος από τα οχυρά\nΗ ανάπτυξη του εμπορίου, η αύξηση της κινητικότητας, φαινόμενο που άρχισε την εποχή των Σταυροφοριών και κορυφώθηκε αμέσως μετά, κατά την εποχή των μεγάλων εξερευνήσεων, τον εποικισμό της Αμερικής και το άνοιγμα των δρόμων προς την Ανατολή, οδήγησε στη γέννηση νέων δυναμικών κοινωνικών τάξεων ναυτικών και εμπόρων. Αυτή η διαδικασία σταδιακά έσπασε την εσωστρέφεια και την απομόνωση των πόλεων της εποχής του Μεσαίωνα. Παράλληλα, η Αναγέννηση και στη συνέχεια ο Διαφωτισμός βοήθησαν ώστε να χάσει την κυρίαρχη θέση του το θεοκρατικό μοντέλο το οποίο καθόριζε έως τότε την καθημερινή ζωή των κοινωνιών. Οι δύο κοινωνικές επαναστάσεις στην Αμερική και τη Γαλλία, και άλλες λιγότερο σημαντικές στον υπόλοιπο δυτικό κόσμο έφεραν στην εξουσία την νέα τάξη των αστών και το πέρασμα από το φεουδαρχικό στο κεφαλαιοκρατικό οικονομικό σύστημα.\nΗ ανάπτυξη των επιστημών και της τεχνολογίας, αποτέλεσμα των πιο πάνω, οδήγησε στο πέρασμα από τη βιοτεχνική στη βιομηχανική παραγωγή των αγαθών. Αυτός ο μετασχηματισμός, η Βιομηχανική Επανάσταση, δημιούργησε νέους όρους στην ανάπτυξη των πόλεων. Τα παλαιά πολεοδομικά κέντρα, ο πυκνός αστικός ιστός και η εσωστρέφεια δεν μπορούσαν να ανταποκριθούν στις απαιτήσεις των νέων παραγωγικών σχέσεων. Μέσα σε αυτές τις διαδικασίες τα κτίρια και οι πολεοδομικές συγκροτήσεις που στέγαζαν τα παλαιά κέντρα της εξουσίας έπαψαν να είναι τα κορυφαία σύμβολα ενώ τα τείχη και οι διάφορες οχυρώσεις λειτουργούσαν περισσότερο ως τροχοπέδη για την οικονομική ανάπτυξη και τον πλουτισμό παρά ως εργαλείο ασφάλειας των κατοίκων.\nΗ παγκόσμια έκρηξη του αστικού πληθυσμού και η γέννηση των σύγχρονων πόλεων\nΣε ολόκληρο τον πλανήτη, κατά τον Μεσαίωνα, στα 1300, 31 εκατομμύρια άνθρωποι κατοικούσαν σε πόλεις. Το 1800, ο αριθμός έχει ανέβει στα 87 εκατομμύρια. Σε 300 χρόνια δηλαδή αυξάνεται κατά 56 εκατομμύρια κατοίκους πόλεων. Από το 1800 μέχρι το 1900 αυξάνεται κατά 204 εκατομμύρια και τα επόμενα 80 χρόνια αυξάνεται κατά 1 δισεκατομμύρια 440 εκατομμύρια ανθρώπους οι οποίοι πληθαίνουν τη μάζα των ανθρώπων των πόλεων.\nΤο 1800 η αναλογία του αστικού πληθυσμού σε σχέση με τον συνολικό πληθυσμό ήταν 12% στην Ευρώπη και 5% στην Βόρεια Αμερική. Το 1980 οι αναλογίες αυτές είχαν φθάσει στο 65%.\nΟι αριθμοί αυτοί είναι ενδεικτικοί της μεταλλαγής που γνώρισαν οι πόλεις τον 19ο και τον 20ο αιώνα, και δείχνουν για το μέγεθος των κοινωνικών ανατροπών που συνόδευσαν αυτή την αστική έκρηξη.\nΤην αστική έκρηξη άλλοι την αντιλήφθηκαν ως χαροποιό γεγονός άλλοι αντιμετώπισαν με τρόμο. Ούτως ή άλλως ήταν ένα φαινόμενο που άλλαξε ριζικά έναν τρόπο ζωής αιώνων.\nΠεριγράφοντας ο C. Dickens στα 1854, το Λονδίνο, αυτή την τρομερή πόλη της Βιομηχανικής Επανάστασης, λέει στα “Δύσκολα Χρόνια”.\n“…’Ήταν μια πολιτεία από κόκκινα τούβλα, ή καλύτερα από τούβλα που θa ’ταν κόκκινα αν τ’ άφηναν οι καπνοί και οι στάχτες…είχε τεράστιους όγκους από κτίρια γεμάτα παράθυρα που έτρεμαν και κτυπούσαν όλη μέρα…Είχε κάμποσους μεγάλους δρόμους που έμοιαζαν ο ένας με τον άλλον και πολλούς μικρούς δρομάκους που έμοιαζαν ακόμα περισσότερο ο ένας με τον άλλον και οι άνθρωποι που κατοικούσαν σε αυτούς ήταν το ίδιο όμοιοι μεταξύ τους, έμπαιναν και έβγαιναν όλοι τις ίδιες ακριβώς ώρες αφήνοντας τους ίδιους πάντα ήχους στα ίδια πεζοδρόμια, για να πάνε να κάμουν την ίδια δουλειά, και το κάθε τους σήμερα είναι πανομοιότυπο του χθες και του αύριο και ο κάθε τους χρόνος αντίγραφο του περσινού και του επόμενου χρόνου…\nΗ άποψη αυτή που αφορά τον χώρο συνοδεύεται από μια αντίστοιχη φοβία που αφορά την κοινωνική ταυτότητα της πόλης. Και ένας άγγλος κληρικός, ο James Shergold Boone την ίδια εποχή, το 1844, λεει σχεδόν τα ίδια τρομερά, από ηθική σκοπιά.\n“Αυτή καθαυτή η επέκταση των οικοδομημάτων, η συγκέντρωση μεγάλου αριθμού ανθρώπων σε ένα μόνο τόπο -και με δεδομένο ότι η ανθρώπινη φύση είναι αυτή που είναι- είναι αναπόφευκτο να προκαλεί μόλυνση από την ανηθικότητα… Οι πόλεις είναι θέατρα της ανθρώπινης φιλοδοξίας, της απληστίας, της ηδονής…”\nΆλλοι υπερασπιστές των αλλαγών, δηλώνουν με το στόμα του C.T. Welcker to 1843:\n“Η ζωή στις πόλεις αφυπνίζει, ενοποιεί και προστατεύει τις υψηλότερες επιδιώξεις, τη βιομηχανία, το εμπόριο και τον πολιτισμό γενικά…Ο άνθρωπος αποκτά δύναμη και παιδεία μόνο μέσω της σχέσης του με τους άλλους ανθρώπους. Αυτό ακριβώς διακρίνει τη ζωή στις πόλεις και αποτελεί ευνοϊκό παράγοντα για ένα υψηλότερο πολιτιστικό επίπεδο στα έθνη…”\nΚαι αντικρούοντας την άποψη ότι η πόλη αποτελεί τόπο διαφθοράς, πάλι ένας άνθρωπος της θρησκείας, ο θεολόγος Robert Vaughan δηλώνει το 1843 :\n“…Αν οι μεγάλες πόλεις μπορούν να θεωρηθούν το κρησφύγετο που ευνοεί την εκκόλαψη των χειρότερων μορφών διαφθοράς, δεν πρέπει να λησμονούμε ότι ακριβώς στις πόλεις αυτές η κοινωνία οφείλει σχεδόν εξ’ ολοκλήρου την ανάπτυξη των ιδεών και του ηθικού συναισθήματος που αφοπλίζουν σε μεγάλο βαθμό την διαφθορά….”\nΗ διπλή ταυτότητα που φαίνεται στα πιο πάνω κείμενα καθορίζει σε μεγάλο βαθμό τα οράματα και τις προτάσεις που διαμόρφωσαν και εξακολουθούν να διαμορφώνουν το πρόσωπο της σύγχρονης πόλης.\nΕξέγερση, πολεοδομία και ιατρική!\nΑπό το 1827 μέχρι το 1848, τα οδοφράγματα των εξεγερμένων Γάλλων, έφραζαν περιοδικά τον ιστό του Παρισιού δημιουργώντας αδιαπέραστες μη ελέγξιμες συνοικίες. Με το τέλος των εξεγέρσεων ο αυτοκράτορας Luis Napoleon και ο βαρώνος Haussmann, νομάρχης Παρισιού, έθεσαν σε εφαρμογή ένα σχέδιο μεταμόρφωσης της πόλης. Κοινό όραμα και των δύο η δημιουργία της αστικής πρωτεύουσας της Ευρώπης, κέντρο βιομηχανικής και εμπορικής δραστηριότητας αλλά και ο στρατηγικός έλεγχος της πόλης.\nΤότε αρχίζει η χρήση όρων δανεισμένων από την ιατρική. Η πολεοδομική παρέμβαση-πίστευαν ή έτσι δήλωναν-θα γιατρέψει το άρρωστο σώμα του Παρισιού με την μέθοδο της χειρουργικής που θα αφαιρέσει τα άρρωστα κομμάτια του. Αυτά τα δάνεια επαναλαμβάνονται από τότε τόσο συστηματικά ώστε να θεωρούνται πολλές φορές αναπόσπαστο τμήμα της πολεοδομικής φρασεολογίας.\nMια νέα απαίτηση, η “υγιεινή” εμφανίζεται να προικίζει παλιές και νέες συνοικίες με “…φως, αέρα, πρασινάδα και λουλούδια σε ένα κόσμο που αποπνέει υγεία”. Ταυτόχρονα όμως, “..το συμφέρον της δημόσιας τάξης, που δεν είναι λιγότερο σημαντικό από αυτό της υγιεινής, απαιτεί να διανοιχθεί ένας πλατύς άξονας, όσο το δυνατόν πιο γρήγορα, σ’ αυτή την περιοχή των οδοφραγμάτων”.\nΑγορές και βουλεβάρτα\nΤο Παρίσι έπρεπε να γίνει μια μεγάλη αγορά για κατανάλωση, ένα απέραντο εργαστήριο, ένα πεδίο φιλοδοξίας. Και για να συμβεί αυτό η πόλη έπρεπε να ανοίξει στον εαυτό της και στον κόσμο. Να αποκτήσει ένα δομημένο δίκτυο από βουλεβάρτα και λεωφόρους, να διαπλατυνθούν οι δρόμοι και να εξασφαλιστούν όλες οι εξυπηρετήσεις και οι υποδομές.\nΤριάντα μέτρα πλατύ το βουλεβάρτο συγκεντρώνει τις υπηρεσίες και την κυκλοφορία της νέας πόλης. Το αστικό βουλεβάρτο ήταν χωρισμένο σε τρεις ζώνες. Τα πεζοδρόμια για περίπατο και ψώνια, ο δρόμος για την κυκλοφορία των οχημάτων και οι σειρές των δένδρων για να δημιουργούν το φράγμα ανάμεσα στα δύο προηγούμενα.\nΟ Haussmann έτσι παρουσιάστηκε ως το πρωτότυπο του πολεοδόμου, εκπαιδευμένου στους μηχανισμούς της λογικής και της τάξης, ο οποίος βρίσκεται αντιμέτωπος με την αδιαλλαξία της κοινωνικής ζωής και σαστίζει με τον ανθρώπινο παραλογισμό. Αποσυνδέθηκε από την πολιτική διάσταση των παρεμβάσεων του και μετατράπηκε στον ορθολογικό τεχνικό, τον αντικειμενικό πολεοδόμο, τον οραματιστή της νέας πόλης\nΣτο Παρίσι εγκαινιάστηκε η πολεοδομική πρακτική ως η ελπίδα του 20ου αιώνα ενάντια στην φτώχεια αλλά και στην επανάσταση. Αυτή η πρακτική αποτέλεσε κανόνα για τις ευρωπαϊκές αλλά και άλλες πόλεις, τόσο τον ύστερο 19ο όσο και τον 20ο αιώνα.\nΟι γενναίοι νέοι κόσμοι\nΣτις αρχές του 20ου αιώνα, ένας ώριμος πλέον καπιταλισμός, ένας παγκόσμιος πόλεμος, ο Α’ Παγκόσμιος Πόλεμος, και μία σειρά επαναστάσεων με κορυφαία τη Σοβιετική Επανάσταση, γέννησαν τις καινούργιες ιδέες για το λαμπρό μοντέρνο μέλλον των πόλεων και της ανθρωπότητας. Σε αυτό το πλαίσιο, μια εντελώς καινούργια πόλη ονειρεύεται ο Le Corbusier και το Μοντέρνο Κίνημα οι ιδέες του οποίου κωδικοποιούνται στην Χάρτα των Αθηνών το 1933. Γι’ αυτόν οι παλιές πόλεις ήσαν λίγο-πολύ για πέταμα. Γράφει λοιπόν ο Le Corbusier:\n“Ο δρόμος είναι πάντα γεμάτος ανθρώπους…αρκετά χρόνια τώρα είναι και γεμάτος αυτοκίνητα …ο θάνατος μας παραμονεύει σε κάθε βήμα μας…ο δρόμος δεν είναι παρά στενό πέρασμα όπου μας καταπιέζουν οι τοίχοι των γύρω κτιρίων…”.\nΣτο όραμά του, “…ο αέρας είναι καθαρός, δεν υπάρχει σχεδόν κανένας θόρυβος, δεν μπορείς να δεις τα κτίρια’? κοίτα ανάμεσα στα κλαδιά των δένδρων προς τους γυάλινους πύργους που λάμπουν στην λιακάδα και αστράφτουν την νύχτα, είναι τεράστια κτίρια γραφείων…”. Όχι πια δρόμοι για κάρα αλλά δρόμοι -μηχανές κυκλοφορίας όπου τα αυτοκίνητα θα κινούνται στην βέλτιστη ταχύτητα.\nΤο κέντρο αυτής της νέας πόλης οργανώνεται γύρω από μεγάλους σιδηροδρομικούς σταθμούς, οι υπηρεσίες (διοίκηση, εμπόριο, αναψυχή) συγκεντρώνονται όλες μαζί σε πολυώροφα κτίρια μέσα σε εκτεταμένους χώρους πρασίνου. Η κατοικία, η βιομηχανία τακτοποιούνται σε διακεκριμένες ζώνες περιφερειακά του κέντρου.\nΗ συστηματική εφαρμογή των αρχών της πολεοδομίας του μοντέρνου κινήματος ήρθε μετά τον Β’ Παγκόσμιο Πόλεμο. Στην κατεστραμμένη Ευρώπη που ξανάκτιζε τις πόλεις της, στη Ρωσία, την Κίνα, αλλά και σε νέες πρωτεύουσες της Αφρικής, της Ασίας και της Λατινικής Αμερικής.\nΊσως το πιο χαρακτηριστικό παράδειγμα αυτού του οράματος είναι η πρωτεύουσα της Βραζιλίας, η Brazilia. Σχεδιάστηκε από τον πολεοδόμο Lucio Costa και τον αρχιτέκτονα Oscar Niemeyer. Κατασκευάστηκε εξ αρχής από το 1957 μέχρι το 1960 ως η νέα πρωτεύουσα της χώρας, ως κίνηση εθνικής υπερηφάνειας, ως σύμβολο της απόφασης της χώρας να γίνει μια μεγάλη οικονομική δύναμη. Εκεί μεταφέρθηκε όλη η κεντρική διοίκηση της χώρας, υπουργεία κλπ. Οι πρώτοι κάτοικοί της ήταν οι υπάλληλοι του κράτους, στους οποίους δόθηκε 100% αύξηση μισθού για να τους πεισθούν ώστε να μετοικήσουν εκεί. Το 1987 η πόλη κηρύχθηκε από την Unesco μνημείο της Παγκόσμιας Πολιτιστικής Κληρονομιάς.\nΟ σημερινός ταξιδιωτικός οδηγός Lonely Planet περιγράφει την Brazilia ως τη μεγαλύτερη σχεδιασμένη πόλη του κόσμου που δημιουργήθηκε για αυτοκίνητα και κλιματιστικά, όχι για ανθρώπους. Εξηγεί στους τουρίστες ότι οι αποστάσεις είναι τεράστιες και κανείς δεν περπατά, ότι ο ήλιος καιει και υπάρχουν λίγα δένδρα για καταφύγιο.\nΤαυτόχρονα σχεδόν με την μοντέρνα πόλη παρουσιάστηκε μια εναλλακτική άποψη για την μορφή του αστικού χώρου. Είναι η κηπούπολη, η οποία ως ιδέα ξεκίνησε στην Αγγλία στις αρχές του 20ου αιώνα και αναπτύχθηκε με παρόμοιες μορφές στην Βόρεια Αμερική. Με τη δημιουργία των κηπουπόλεων επιχειρήθηκε να μειωθεί η πίεση στις μεγάλες πόλεις και να κατασκευασθούν μικρές πόλεις στην εξοχή οι οποίες θα συνδύαζαν τόσο τα πλεονεκτήματα της ζωής της πόλης όσο και τα πλεονεκτήματα της ζωής στο ύπαιθρο. Βασίστηκε στο όραμα μιας πόλης αποκεντρωμένης, με χαμηλή δόμηση, προαστιακού χαρακτήρα, ιεραρχικά δομημένης σε μια βάση ημιαυτόνομων γειτονιών. Η ιδέα της κηπούπολης είναι η βάση για την δημιουργία των σύγχρονων προαστίων.\nΚαι οι δύο αντιλήψεις, μοντέρνα πόλη και κηπούπολη, όσο διαφορετικές και αν ήταν φαίνεται ότι είχαν παρόμοια αποτέλεσμα στην καταστροφή του παραδοσιακού πυκνού αστικού ιστού των πόλεων και στην δεκαετία του 1960 άρχισαν να αμφισβητούνται. Η διάκριση των χρήσεων γης των πόλεων, σε ανεξάρτητες ζώνες, εργαλείο που χρησιμοποιήθηκε συστηματικά στην μεταπολεμική πολεοδομία αμφισβητήθηκε ευθέως. Μεγάλα τμήματα των πόλεων παρ’ όλες τις καλές προθέσεις του σχεδιασμού τους ερήμωναν, ενώ τα παραδοσιακά κέντρα παρά τις “κακές συνθήκες” τους παρέμειναν ζωντανά και γοητευτικά. Εκεί γύρω στη δεκαετία του ’60 οι αστοί ανακάλυψαν ξανά την ομορφιά των παλαιών πόλεων, την ποικιλομορφία τους, την πολύχρωμη ιστορική τους ταυτότητα, πράγματα που είχαν ξεχάσει σχεδόν έναν αιώνα νωρίτερα.\nΕτικέτες: Αστικό περιβάλλονΓΙΑΝΝΗΣ ΠΟΛΥΖΟΣΝΙΚΟΣ ΜΠΕΛΑΒΙΛΑΣΠΟΛΕΙΣΠόληΠόλη και ΘεωρίαΦΕΡΕΝΙΚΗ ΒΑΤΑΒΑΛΗ\nΕπόμενο άρθρο Μ.Παπαγιαννάκης :”Η νέα πόλη στο πλαίσιο της Ευρώπης”\nΠροηγούμενο άρθρο Η γυμνή ζωή στην εποχή της βιοπολιτικής


Μικροαγγειακή αποσυμπίεση δεξιού προσωπικού νεύρου - Σπασμός ημιπροσώπου - Νευροχειρουργική Κλινική Γ.Ν.Α. Γ. Γεννηματάς\nΜικροαγγειακή αποσυμπίεση δεξιού προσωπικού νεύρου - Σπασμός ημιπροσώπου\nΑσθενής με επαναλαμβανόμενα επεισόδια βλεφαροσπάσμου ΔΕ, διάρκειας μερικών sec και συχνότητας 2-3/ μήνα, συμπτωματολογία αρχόμενη προ 6 ετών. Έκτοτε σταδιακή επιδείνωση των επεισοδίων εως την εγκατάσταση πλήρους σπασμού ΔΕ ημιπροσώπου, με προοδευτικά αυξανόμενης έντασης και συχνότητας επεισόδια κατα την διάρκεια των τελευταίων δύο ετών.\nΚατά την διερεύνηση με MRI εγκεφάλου αναδείχθηκε ελίκωση της ΔΕ AICA η οποία πορεύεται εκ των κάτωθεν επί της έκφυσης του σύστοιχου προσωπικού νέυρου και ασκεί έντονα πιεστικά φαινόμενα.\nΗ ασθενής υποβλήθηκε σε ΔΕ οπισθοσιγμοειδική κρανιοτομία, ανεύρεση της αγκύλης της ΔΕ AICA σε άμεση επαφή με το προσωπικό νεύρο και μικροαγγειακή αποσυμπίεση αυτού. Ύφεση της έντασης των συμπτωμάτων άμεσα μετεγχειρητικά.


Η Μαργαρίτα Νικολαΐδη είναι η πρώτη Ελληνίδα Master Chef: Ο τραγικός θάνατος του πατέρα της, η συνεργασία με τον Έκτορα Μποντρίνι, η ερωτική απογοήτευση, ο μεγάλος έρωτας με τον Χρήστο και τα 60.000 ευρώ - BORO από την ΑΝΝΑ ΔΡΟΥΖΑ - boro.gr\nΑρχική/More/Celebrity/Η Μαργαρίτα Νικολαΐδη είναι η πρώτη Ελληνίδα Master Chef: Ο τραγικός θάνατος του πατέρα της, η συνεργασία με τον Έκτορα Μποντρίνι, η ερωτική απογοήτευση, ο μεγάλος έρωτας με τον Χρήστο και τα 60.000 ευρώ\nJune 10, 2021 Celebrity, Life stories\nΎστερα από 6 μήνες τεράστιας υπομονής, με πάνω από 8.000 τεστ λόγω κορωνοϊού, 12 mystery boxes και 25 καλεσμένους, οι δύο φιναλίστ διαγωνίστηκαν χθες για τελευταία φορά.\nΗ τελική αναμέτρηση έγινε μεταξύ της Μαργαρίτας Νικολαΐδη και του Διονύση Σαρακίνη, όπου διεκδίκησαν το χρηματικό έπαθλο των 50.000 ευρώ και τον τίτλο του 5ου Έλληνα Master Chef.\nΦυσικά ο μεγάλος νικητής της βραδιάς δεν ήταν άλλος από την Μαργαρίτα Νικολαΐδη, αφού από την πρώτη της κιόλας τηλεοπτική εμφάνιση, κατάφερε να μαγέψει κριτές και κοινό, τόσο με τον αυθεντικό της χαρακτήρα, όσο και με την τεράστια μαγειρική της ικανότητα.\nΗ ίδια είχε αποκτήσει ένα τεράστιο fan club μέσω των social media όσο βρισκόταν στο παιχνίδι, παρόλο που η ίδια δεν είναι καθόλου ενεργή. Όλοι είχαν να πούνε τα καλύτερα γι’ αυτό το αξιολάτρευτο πλάσμα, ακόμη και όταν αποχώρησε για πρώτη φορά από τον διαγωνισμό. Ο λόγος δεν ήταν άλλος, αφού είναι ίσως η μοναδική φορά που κάποιος παίχτης reality, συνδυάζει ταυτόχρονα ήθος και ταλέντο.\nΟι δοκιμασίες του τελικού ήταν 5, και το αποτέλεσμα σχεδόν παρόμοιο σε όλες, με την Μαργαρίτα να προηγείται για 1 με 2 βαθμούς πάνω από τον Διονύση. Το τελικό όμως αποτέλεσμα, ήρθε από τον καταξιωμένο σεφ Jason Atherton. Ο 49 χρονος Άγγλος σεφ, είναι κάτοχος με αστέρι Michelin, υπήρξε «δεξί χέρι» του Gordon Ramsay στο εστιατόριο «Maze» στο Λονδίνο και συμπαρουσίασε την εκπομπή του «My Kitchen Rules».\nΕκείνος ήταν που έστειλε την Μαργαρίτα στην κορυφή, αφού στην τελαυταία δοκιμασία, την βαθμολόγησε με 8 στα 10, ανεβάζοντας την στους 38 βαθμούς. Ο Διονύσης χρειαζόταν το απόλυτο 10 για να περάσει μπροστά με 39 βαθμούς, κάτι που όμως δεν συνέβη, αφού ο σεφ του έδωσε και εκείνου 8 βαθμούς και έτσι ανέβηκε στους 37 και πήρε την δεύτερη θέση.\nΝα υπενθυμίσουμε πως η Μαργαρίτα, είχε κερδίσει και πριν λίγους μήνες το Silver Award του οποίου το χρηματικό έπαθλο είναι 10.000 ευρώ, κάνοντας την ίδια να φεύγει από τον διαγωνισμό κατά 60.000 πλουσιότερη.\nΤι δήλωσε η μεγάλη νικήτρια στον προσωπικό της λογαριασμό;\nΌταν αποφάσισα να κάνω αίτηση στο masterchef 5 έγραψα σε ένα λευκό πίνακα στο δωμάτιο μου”Μαργαρίτα Νικολαΐδη νικήτρια masterchef 5" δεν το πίστευα το ήθελα όμως… 5 μήνες μετά γύρισα στο δωμάτιο μου και το ξαναδιάβασα και τώρα έχει συμβεί και γελάω από μέσα μου γιατί τότε ξεκίνησε σαν αστείο και τώρα κρατάω το έπαθλο. Δεν θα σβήσω αυτά τα γράμματα από τον πίνακα με συγκινούν και πιο πολύ με συγκινεί που ενώ δεν άλλαξε τίποτα στο δωμάτιο μου μέσα σε ένα μόνο βράδυ αλλάζει σιγά σιγά η ζωή μου! Εγώ, η μαργαρίτα σας λέω να πιστεύετε στα όνειρα σας να αγαπάτε αυτό που κάνετε και να ζείτε την κάθε στιγμή! Όλες αυτές τις στιγμές μαζεύω τώρα στο μυαλό μου, τις αναμνήσεις, τις συγκινήσεις από την εμπειρία που έζησα και την αγάπη που μου δώσατε κρατάω φυλαχτό. Να είσαστε ο εαυτός σας να τσαλακωνεστε και να παλεύετε για ότι αγαπάει η ψυχή σας! Εγώ θα συνεχίσω να προσπαθώ κάθε μέρα γιατί όλο αυτό που έζησα μου έδωσε δύναμη, χαρα και κουράγιο γιατί μέσα σε αυτή την περίεργη για όλους μας χρόνια, εμένα μου χαρίσατε απλόχερα ΑΓΆΠΗ και μπήκα στα σπίτια σας μέσα από την τηλεοραση και μου μιλάτε με το μικρό μου όνομα και γω σας ευχαριστώ από τα βάθη της ψυχής μου!\nΜαργαρίτα Νικολαΐδη η νικήτρια του masterchef 5.Νιώθω ότι πρέπει, επιβάλλεται και θέλω να σας ευχαριστήσω όλους εσάς που με την χαρά σας γιαυτό το γεγονός ένιωσα τόση αγάπη! Από τα βάθη της ψυχής μου είναι μεγάλη μου τιμή που εκτιμήσατε τον χαρακτήρα μου, τις πλάκες μου, τους τρόπους μου εμένα όπως είμαι, με δεχτήκατε και μοιράστηκατε μαζί μου τόσα συναισθήματα! κλαψατε μαζί μου και γελάσατε, αυτό φίλοι μου ήταν το ταξίδι μου στο Masterchef, έντονο και αληθινό γιατί υπάρχει αγάπη.. Η αγάπη από εσάς προς εμένα, η αγάπη για την δουλειά μου, τους ανθρώπους μου, τον Χρήστο , την μαμά, την αδερφή, τις φίλες, το νησί μου, τους σεφ,@scontizas,@chef_koutsopoulosleonidas@ioannidispanos@alexandros_charalabopoulos@nick.d.thomas τους συναδέλφους, η λίστα είναι τεράστια!το έπαθλο φετος Ξεχειλιζει αγάπη! Σας αγαπώ!\nΠοια είναι όμως τα παιδικά χρόνια της Μαργαρίτας;\nΗ Μαργαρίτα γεννήθηκε στο Καζακστάν. Ύστερα από τον τραγικό θάνατο του πατέρα της όταν ήταν 3 ετών, η Μαργαρίτα με την αδερφή της Ξένια που ήταν ενός έτους και την μητέρα της, μετακόμισαν στην Ρωσία, γιατί το Καζακστάν οι συνθήκες ήταν δύσκολες.\nΗ Μαργαρίτα με την αδερφή της δεν θυμούνται τον πατέρα τους αφού ήταν πολύ μικρές όταν έγινε το αυτοκινητιστικό δυστύχημα. Στην Ελλάδα όπως δήλωσε είχαν συγγενείς και γι’ αυτό και ήρθαν. Έτσι εγκαταστάθηκαν στη Μυτιλήνη, όπου και μεγάλωσε. Η μητέρα της τα τελευταία 3 χρόνια ζει και εργάζεται μόνιμα, σε ένα μίνι μάρκετ στην Ρωσία. Χθες ήταν η πρώτη φορά από την ημέρα που έφυγε, που είδε την κόρη της.\nH Μαργαρίτα σε συνέντευξη της δήωσε «Η αλήθεια είναι πως έχω δηλώσει 3 φορές συμμετοχή στο MasterChef. Και με είχαν καλέσει, αλλά πάντα κάτι τύχαινε. Δεν πήγα ποτέ, παρόλο που με φώναξαν να κάνω οντισιόν. Φέτος είπα γιατί όχι; τι έχω να χάσω; Φέτος ένιωσα πως ήθελα να ζήσω την εμπειρία, να δω τι γίνεται πίσω από τις κάμερες. Ήθελα να το δω αυτό που λένε για το MasterChef. Λέω να πάω με ένα πιάτο να δω τι θα γίνει και αν περάσω, συνεχίζω. Όντως πήγα με το κρύο πιάτο, μετά μου λένε να πάω και με το ζεστό πιάτο. Μετά τα είδατε τα επόμενα βήματα…. Τη μαμά την ειδοποίησα όταν πια έμπαινα στο σπίτι. Δεν είχε καταλάβει πού πάω. Της είπα να μπει στο YouTube να δει τι είναι. Ήταν πολύ χαρούμενη, πίστευε σε εμένα. Μου είπε να πάω και πως ήταν σίγουρη ότι θα κερδίσω».\nΗ συνεργασία με τον Έκτορα Μποντρίνι\n«Όταν τελείωσα με τα ξενοδοχειακά, ξεκίνησα πρακτική με τον Έκτορα Μποτρίνι. Μετά από αυτό συνεχίστηκε μια σχεδόν πενταετής συνεργασία. Με βοήθησαν πολύ όλοι, και η ομάδα του. Ο Έκτορας είναι εξαιρετικός και πραγματικά οφείλω πολλά σε αυτόν τον άνθρωπο και όλη την ομάδα του. Υπάρχουν αμοιβαία συναισθήματα, τους αγαπώ και με αγαπάνε. Τους οφείλω πολλά ευχαριστώ πάνω στη μαγειρική, αυτοί με χτίσανε. Με κάνανε μαγειρικό… άνθρωπο. Έχω δουλέψει και με κάποιους άλλους καλούς στην Ελλάδα. Η συνεργασία με τον Έκτορα κράτησε πέντε χρόνια, μετά δούλεψα με τον Γιώργο Στυλιανουδάκη. Και μετά ήρθε το Λονδίνο. Μετά γύρισα για σεζόν στη Μύκονο, ήρθε και μια μαγική εμπειρία στη Νορβηγία που δούλεψα σε ένα πολύ καλό εστιατόριο εκεί. Ήταν να κάτσω περισσότερο, αλλά δυστυχώς με τον κορονοϊό έκλειναν τα σύνορα και έπρεπε να φύγω. Έκατσα μόνο ένα μήνα. Μετά όμως δεν έγινε κάτι και ήρθε το MasterChef »,\nΗ ερωτική απογοήτευση και το Λονδίνο\n«Μετά από ερωτική απογοήτευση βρέθηκα στο Λονδίνο, να ξεχάσω. Δεν ξέχασα ποτέ γι’ αυτό γύρισα. Δούλεψα εκεί μισό χρόνο. Τα αγγλικά έχουν γίνει λίγο θεματάκι. Μπορώ να συνεννοηθώ αλλά πρέπει να συγκεντρωθώ για να καταλάβω τι λέει ο άλλος. Όταν ο άλλος μιλάει πολύ γρήγορα, τον χάνω».\nΗ πρόταση γάμου από τον αγαπημένο της Χρήστο\nΤέλος αποκάλυψε πως ο Χρήστος της έκανε πρόταση γάμου με δαχτυλίδι αλλά όπως είπε θα γίνει όταν έρθει η ώρα. Έτσι η εκπομπή της Κατερίνα Καραβάτου, της έκαναν δώρο μια δωροεπιταγή 1500 ευρώ με την οποία θα πάρει το νυφικό της.\nMaster Chef , Master Chef 5 , Master Chef τελικός , Μαργαρίτα Νικολαΐδη


Η Mia και ο Oscar από την Ισπανία μαζί με την Adina μαζί και τον Mihai από Ρουμανία αποτελούν την ομάδα των εθελοντών που τους τελευταίους 2 μήνες προσφέρουν εθελοντικά τις υπηρεσίες τους στην κοινότητα Αγρού. Οι εθελοντές φιλοξενούνται από τον Φιλοδασικό Σύνδεσμο του χωριού μέσω του Ευρωπαϊκού Σώματος Αλληλεγγύης.\nΌπως αναφέρεται σε ανακοίνωση, μέχρι στιγμής οι εθελοντές έχουν συντηρήσει τρία από τα πάρκα του χωριού, έχουν μαζέψει σκουπίδια από τους κεντρικούς δρόμους όσο και τις περιφερειακές οδικές αρτηρίες γύρω από τον Αγρό. Παράλληλα, έχουν φυτέψει πολλά δέντρα, έχουν κλαδέψει θάμνους και ασχολήθηκαν με τον καλλωπισμό των φυτών του χωριού. Προγραμματίζουν επίσης να διοργανώσουν εκστρατείες καθαριότητας και ανακύκλωσης, εργαστήρι επαναχρησιμοποίησης υλικών καθώς και να φτιάξουν μονοπάτια της φύσης.\nΜέσα από τις πιο πάνω δραστηριότητες, σημειώνεται, οι νέοι εθελοντές θα ενσωματωθούν στην τοπική κοινωνία, θα γίνουν ενεργοί πολίτες, ενώ παράλληλα θα γνωρίσουν την κυπριακή κουλτούρα και φιλοξενία, τα έθιμα και τις παραδόσεις μας, σημειώνεται στην ανακοίνωση.


Εξοικονομήστε 33% στο Oxygen Not Included στο Steam\nΥπερβολικά θετικές (2,662) - 98% από τις 2,662 κριτικές των χρηστών στις τελευταίες 30 ημέρες είναι θετικές.\nΠολύ θετικές (25,255) - Το 94% από τις 25,255 κριτικές των χρηστών για αυτό το παιχνίδι είναι θετικές.\nΠΡΟΣΦΟΡΑ ΣΑΒΒΑΤΟΚΥΡΙΑΚΟΥ! Η προσφορά λήγει 25 Νοεμβρίου\nΑγορά Klei Survival Bundle 2019\tΠΑΚΕΤΟ\t(?)\nΣυμπεριλαμβάνει 7 αντικείμενα: Don't Starve - Reign of Giants, Don't Starve, Don't Starve Together, Don't Starve - Shipwrecked, Oxygen Not Included, Don't Starve: Hamlet, Don't Starve Together: Starter Pack 2019\nΑγορά Best of Klei 2019\tΠΑΚΕΤΟ\t(?)\nΣυμπεριλαμβάνει 11 αντικείμενα: Don't Starve - Reign of Giants, Don't Starve, Invisible, Inc., Don't Starve Together, Invisible, Inc. Contingency Plan, Don't Starve - Shipwrecked, Oxygen Not Included, Don't Starve: Hamlet, Mark of the Ninja Remastered, Hot Lava, Don't Starve Together: Starter Pack 2019\n325 επιμελητές αξιολόγησαν αυτό το προϊόν. Πατήστε εδώ για να τους δείτε.\nΠολύ θετικές (25,255 κριτικές)\nΥπερβολικά θετικές (2,662 κριτικές)\nΑγορά από το Steam (25,255)\nΌλες οι γλώσσες (26,832)\nΟι γλώσσες σας (10,877)


LBD=Little Black Dress - Good Living-Happy Life...\nThis entry was posted on 19 Νοεμβρίου 2012\nΒρήκα αυτό το αστείο και έξυπνο βιντεάκι με την Tyra Banks και τον Andre Leon Talley για το LBD=Little Black Dress=Μικρό Μαύρο Φόρεμα. Είναι ίσως ένα από τα πιο βασικά κομμάτια της γκαρνταρόμπας της γυναίκας, οποιασδήποτε γυναίκας. Από το γραφείο στο ραντεβού και από την κηδεία (φτου φτου) στο δείπνο!\nΛίγοι είναι οι βασικοί κανόνες που πρέπει κανείς να θυμάται: να είναι απλό, καλοφτιαγμένο, με καλή ραφή και ανθεκτικό, καλής ποιότητας ύφασμα που να ταιριάζει με όλα (π.χ. όχι δαντέλα ). Αν επενδύσετε σε κάτι εξαιρετικό μπορείτε κυριολεκτικά να το έχετε μια ζωή…\nΤο πώς θα φορεθεί και πού, ορίζεται από την διάθεσή μας, την περίσταση και από τα αξεσουάρ μας. Ψηλά τακούνια ή μποτες, με σακάκι ή μπολερό, με κοσμήματα ή πλεχτά, το LBD μας βγάζει πάντα από την δύσκολη θέση.\nΗ αγαπημένη μου επιλογή? Με πέρλες και γόβες!\nΠου είναι το Καλοκαίρι?


Κίνηση ΤΩΡΑ: Λεωφόρος ταλαιπωρίας ο Κηφισός – Πού υπάρχει μποτιλιάρισμα - Newsmag\nΚίνηση ΤΩΡΑ: Λεωφόρος ταλαιπωρίας ο Κηφισός – Πού υπάρχει μποτιλιάρισμα\nΑυξημένη κίνηση και μποτιλιάρισμα ξανά στη λεωφόρο Κηφισού\nΑυξημένη κίνηση και αρκετό μποτιλιάρισμα συναντούν οι οδηγοί το πρωί της Τετάρτης στη λεωφόρο Κηφισού.\nΣτην κάθοδο το πρόβλημα ξεκινά πριν από τον κόμβο της Αττικής Οδού και φτάνει μέχρι και μετά το Αιγάλεω.\nΣτην άνοδο η κίνηση ξεκινά από το Περιστέρι και συνεχίζεται μέχρι την Νέα Ιωνία.\nΠροβλήματα για τους οδηγούς και στην κάθοδο της Κηφισίας κατά τμήματα αλλά και στο ρεύμα της Μεσογείων προς την Αθήνα.\nΔυσκολίες στην κίνηση και στους δρόμους γύρω από το λιμάνι του Πειραιά αλλά και στοο κέντρο της Αθήνας.\nΔείτε τον χάρτη της Google με την κίνηση στις 8 το πρωί της Τετάρτης.\nΗ κίνηση στο κέντρο της Αθήνας στις 8 το πρωί της Τετάρτης


Αθ. Εξαδάκτυλος: Θα πρέπει να επεκταθεί η υποχρεωτικότητα σε όσους εργάζονται σε βρεφονηπιακούς σταθμούς – Ιατρικό Βήμα\nΣτην τρίτη δόση του εμβολίου κατά του κορωνοϊού καθώς και στην επέκταση της υποχρεωτικότητας του εμβολιασμού αναφέρθηκε ο πρόεδρος του Πανελλήνιου Ιατρικού Συλλόγου, Αθανάσιος Εξαδάκτυλος.\nΜιλώντας στον ΣΚΑΪ 100,3, ο κ. Εξαδάκτυλος εξήγησε ότι οι μετρήσεις δείχνουν πως η κυτταρική ανοσία ακολουθεί τα αντισώματα άρα η τρίτη δόση είναι απαραίτητη σε όσους έχει μειωθεί η ανοσία καθώς και στους υγειονομικούς που είχαν εμβολιαστεί πρώτοι.\nΜάλιστα, τόνισε ότι έχει ήδη καθυστερήσει η τρίτη δόση καθώς το 8μηνο εξαντλείται, ενώ ήδη έχει εξαντληθεί το εξάμηνο ενώ όπως προσέθεσε για την τρίτη δόση η οποία δεν είναι υποχρεωτική, «όταν έχεις μια χαμηλή άμυνα, θα ήταν καλό να το κάνεις», επισημαίνοντας ότι είναι σημαντική η μίξη εμβολίων, καθώς «έχουμε το ίδιο καλή ανοσία, ίσως και ισχυρότερη».\n«Υποχρεωτικότητα για τους βρεφονηπιακούς σταθμούς, όπως για τους ηλικιωμένους»\nΤέλος, ερωτηθείς για την υποχρεωτικότητα του εμβολιασμού, τόνισε πως «δεν είναι μέσο εκβιασμού και δεν πρέπει να το βλέπει έτσι κανείς. Εχει να κάνει με τον κίνδυνο που διατρέχει ένας ανεμβολίαστος καθώς και με τον κίνδυνο στον οποίο εκτίθεται αυτός που έρχεται σε επαφή μαζί του».\nΜάλιστα, προσέθεσε πως «ίσως θα έπρεπε να δούμε την υποχρεωτικότητα να επεκτείνεται στους ανθρώπους που εργάζονται σε βρεφονηπιακούς σταθμούς διότι τα νήπια και τα βρέφη δεν εμβολιάζονται αλλά μεταδίδουν τη νόσο στο περιβάλλον και την οικογένειά τους. Οπως είναι για τους ηλικιωμένους, το ίδιο να ισχύει και για τους βρεφονηπιακούς σταθμούς».\nΠαρέχονται διευκρινήσεις αναφορικά με το νέο σύστημα πανελλαδικών εξετάσεων για την απόκτηση ιατρικής ειδικότητας\nΑθ. Εξαδάκτυλος: Να γίνουν επετειακές εκδηλώσεις αλλά με μέτρα – Είμαστε σε οριακό σημείο\nΑθ. Εξαδάκτυλος: Καμία χαλάρωση πριν από τις 12 Απριλίου\n«Είναι δύσκολες οι επόμενες 10 μέρες. Αν επιβαρύνουμε την επιδημιολογική κατάσταση, θα υπονομεύσουμε τις δραστηριότητες του καλοκαιριού», σημειώνει ο κ. Εξαδάκτυλος. Να μην υπάρξει καμία χαλάρωση των περιοριστικών μέτρων πριν τις 12 Απριλίου υπογράμμισε στην «Κοινωνία Ώρα MEGA» ο πρόεδρος του Πανελλήνιου Ιατρικού Συλλόγου, Αθανάσιος Εξαδάκτυλος. «Είναι δύσκολες οι επόμενες 10 μέρες. Αν επιβαρύνουμε την […]